Novim gasovodom stiže jeftiniji gas - Akta.ba\nNovim gasovodom stiže jeftiniji gas\n13.09.2021. 07:59 / Izvor: SRNA\nŠef Predstavništva Republike Srpske u Moskvi Duško Perović izjavio je da je višednevna posjeta premijera Radovana Viškovića Sank Peterburgu bila više nego uspješna i da je sa moćnim "Gaspromom" postignut dogovor o svim narednim koracima na realizaciji projekta gradnje kraka gasovoda "Balkanski tok" kroz Republiku Srpsku.\nPerović vjeruje da će već narednog mjeseca doći do potpisivanja mape puta kojom će tačno biti definisane obaveze i dinamika na realizaciji ovog važnog projekta.\nOn je dodao da je sve utanačeno i sa kompanijom "Gasprom SPG" koja bi u Zvorniku trebalo da napravi fabriku za ukapavanje gasa, a riječ je o projektu vrijednom oko 75 miliona eura.\nPerović smatra da zbog korone, koja je sve poremetila, nije realno da do prvih radova dođe u prvoj polovini naredne godine nego da je realnije da to bude u drugoj polovini.\n"Gas će kao energent pojeftiniti, ali učvrstićemo i našu energetsku stabilnost", rekao je Perović za "Glas Srpske".\nOn je istakao da razni sarajevski lobisti blokiraju dolazak ruskih lijekova jer im ne odgovara da farmaceutska kompanija "Biokad" uđe na naše tržište budući da imaju daleko jeftinije lijekove od konkurencije.\n"Iz za sada nepoznatih razloga nadležni su im oduzeli izdatu registraciju za lijekove koji se primjenjuju prilikom liječenja onkoloških bolesnika, koji su veoma kvalitetni, a tu se posebno ističe lijek za lečenje raka pluća", naveo je Perović.\nKada je riječ o vakcini "sputnjik" protiv virusa korona, Perović je rekao da do kraja ovog mjeseca treba da bude realizovana još jedna isporuka novih količina. "Mi smo uvijek bili prioritet za isporuke vakcina", dodao je Perović.\nRS izdvaja više od 15 miliona KM za ruske vakcine, stigao prvi kontigent\nRS namjerava da nabavi milion ruskih vakcina\nU septembru otvaranje trgovinskog doma RS u Sankt Peterburgu\nInteres za ulaganje u preradu otpada u Banjaluci\nNaftnu industriju RS-a kupio Zarubežnjeft\nRusi otvaraju logistički centar za proizvođače hrane u RS-u?\nIzgradnja kraka gasovoda "Turski tok" u RS 2018. godine\nPredstavništvo RS u Ruskoj Federaciji\nb.1, 4/17, Pokrovsky b-r, office 35 101 000 Moskva


Radio Boom93 :: Srbija :: Stiže 20 novih zakona iz oblasti građevinarstva i saobraćaja\nNaslovna | Info | Srbija | Stiže 20 novih zakona iz oblasti građevinarstva i saobraćaja\nStiže 20 novih zakona iz oblasti građevinarstva i saobraćaja\nMinistarka građevinarsta i potpredsednica vlade Zorana Mihajlović predstaviće sutra poslanicima u Skupštini Srbije ukupno 20 zakona iz oblasti građevinarstva i saobraćaja, kao i sprečavanja pranja novca i finansiranja terorizma.\nPred poslanicima će se, između ostalih, naći zakoni koji će omogućiti gradnju stanova za pripadnike policije, vojske i službi bezbednosti, zakona koji će umnogome olakšati upis imovine u katastar, zakona kojim se maksimalna brzina na auto-putu sa 120 povećava na 130 km na sat.\nPotpredsednica Mihajlović predstaviće poslanicima i tri zakona koja je Vlada Srbije usvojila iz oblasti sprečavanja pranja novca, širenja oružja za masovno uništenje i finansiranja terorističkih organizacija. Ovi zakoni su proistekli iz obaveze Srbije prema usvojenim konvecijama Ujedinjenih nacija.\nOvo su neke od novina koje donose ovi zakoni:\n1. Predlog zakona o posebnim uslovima za realizaciju projekta izgradnje stanova za pripadnike snaga bezbednosti\n- Određuju se uslovi za buduće kupce stanova, pripadnike službi bezbednosti.\n- Propisano je da prodajna cena ovih stanova neće biti veća od 500 evra po kvadratu, kao i način na koji će stanovi biti prodavani.\n- Za gradnju prvih 1.578 stanova u Beogradu, Nišu, Novom Sadu, Kraljevu, Vranju i Kragujevcu biće izdvojeno 64,355 miliona evra.\n2. Predlog zakona o izmenama i dopunama Zakona o bezbednosti saobraćaja na putevima\n- Maksimalna brzina na auto-putevima u Srbiji biće povećana sa 120 na 130 km na sat, koliko je u velikom broju zemalja EU i u regionu.\n- Uvode se nove i strože kazne za prekršioce ovog zakona, kao što je obavezna novčana kazna za nasilničku vožnju.\n3. Predlog zakona o postupku upisa u katastar nepokretnosti i vodova\n- Najznačajnija novina je da ubuduće građani i privreda neće morati da obilaze nekoliko šaltera i institucija da bi upisali imovinu u katastar, već će sve to raditi na jednom mestu - kod notara.\n- Notari će imati izvode iz katastra nepokretnosti, oni će zaključivati ugovore, umesto građana će prosleđivati katastru imovinu na upis, kao i opštinskoj administraciji i Poreskoj upravi.\n4. Predlog zakona o putevima\n- Uređuje se svojina nad javnim putevima i njihova evidencija u javnim knjigama, što je važno za nesmetano izvođenje radova na održavanju i rehabilitaciji. Biće precizirano ko je tačno nadležan za održavanje kojih puteva u Srbiji, Vojvodini i nekategorisanih puteva.\n- Doprineće većoj bezbednosti u saobraćaju, uključujući posebnu proceduru za tunele duže od 500 metara.\n5. Predlog zakona o izmenama i dopunama Zakona o prevozu tereta u drumskom saobraćaju\n- Usklađivanje sa Zakonom o inspekcijskom nadzoru, što će doprineti efikasnijoj borbi protiv sive ekonomije i zaštititi prevoznike koji zakonito posluju, posebno mala i srednja preduzeća.\n- Cilj da se polovina prihoda koji su danas u “sivoj zoni”, a koji su procenjeni na 100 miliona evra, vrate u legalne tokove i time uvećava prihod budžeta.\n6. Predlog zakona o izmenama i dopunama Zakona o prevozu putnika u drumskom saobraćaju\n- Preciznije regulisanje izdavanja sertifikata o profesionalnoj osposobljenosti, kao i uslova za izmenu redova vožnji.\n- Veće kazne za prekršioce i jasna ovlašćenja inspekcija u cilju kontrole inostranih prevoznika.\n7. Predlog zakona o železnici\n- Važna novina je da će ubuduće oštećenje i krađa železničke infrastrukture koja predstavlja rizik po bezbednost saobraćaja biti sankcionisane kao krivično delo.\n- Dodatno usklađivanje sa evropskom regulativom, posebno u vezi sa funkcionisanjem tržišta železničkih usluga.\n8. Predlog zakona o bezbednosti u železničkom saobraćaju\n- Cilj dodatno povećanje bezbednosti železničkog saobraćaja, smanjenja broja nezgoda i veća konkurentnost.\n- Redovna provera stručne osposobljenosti železničkih radnika sprovodiće se na dve godine umesto na četiri kao do sada i preciznije se uređuje ko može da osposobljava železničke radnike.\n9. Predlog zakona o interoperabilnosti železničkog Sistema\n- Uvođenje interoperabilnosti omogućava da se vozovi iz Srbije i kroz Srbiju nesmetano kreću po celoj Evropi, bez zadržavanja na granicama zbog zamene lokomotiva i voznog osoblja.\n- Smanjenje zadržavanja vozila na graničnim prelazima povećaće konkurentnost železničkog saobraćaja, posebno u delu prevoza tereta.\n10. Predlog zakona o izmenama i dopunama Zakona o plovidbi i lukama na unutrašnjim vodama\n- Propisuje se rok od šest godina da sve nelegalne šljunkare (njih 150) budu premeštene na zvanična lučka područja na Savi, Dunavu i Tisi. - Očekivani efetki ovog zakona su da prihodi po osnovu lučkih taksi i lučkih naknada za pretovar šljunka i peska iznose oko 2,2 miliona evra godinšnje.\n- Smanjuju se troškovi za brodarske kompanije i usklađuju se s direktivama EU.\n11. Predlog zakona o Centralnoj evidenciji stvarnih vlasnika\n- Uvodi se Centralna evidencija stvarnih vlasnika pravnih lica u Srbiji.\n- Kao “stvarni vlasnik” biće registovana sva fizička lica koja na bilo koji način imaju 25 odsto ili više vlasništva u nekoj firmi, koja istinski imaju preovlađujući uticaj na vođenje poslova ili koja obezbeđuju novac za poslovanje firmi.\n12. Predlog zakona o izmenama i dopunama Zakona o posredovanju u prometu i zakupu nepokretnosti\n- Iznenama se uvodi obaveza da osnivači, vlasnici i oni koji vode poslove zakupa i prometa nekretnina nisu osuđivani, između ostalog i za mito, prevaru i krivična dela terorizma i organizovanog kriminala, pranje novca i finansiranje terorizma i terorističkih akata.\n13. Predlog zakona o dopunama Zakona o ograničavanju raspolaganja imovinom u cilju sprečavanja terorizma\n- U zakon se uvode sakncije za širenje oružja za masovno uništenje.\n- Sankcije po ovom zakonu neće se odnositi samo na pojedince, već i na članove porodica lica koja se bave finansiranjem terorizma i širenjem oružja za masovno uništenje.


ISTORIJSKA VEST! Napravljena 90% efikasna vakcina protiv koronavirusa! - Portal Sremske Mitrovice\nKako prenosi Guardian, analiza vakcine na kojoj radi kompanija Fajzer, premašila je sva očekivanja stručnjaka.\nPrvi rezultati pokazuju efikasnost od 90%, a vakcina je sve bliže masovnoj upotrebi. Kao parametar za odobravanje vakcine, regulatorna tela su do sada tražila efikasnost od samo 50%, tako da je brojka kompanije Fajzer zaista sjajna.\n“Danas je sjajan dan za nauku i čovečanstvo. Prvi set rezultata našeg ispitivanja vakcine kovid 19 faze 3 pruža početne dokaze o sposobnosti naše vakcine da spreči kovid 19”, izjavio je za britanski Guardian dr Albert Bourla, predsednik i izvršni direktor kompanije Fajzer.\nU trećoj fazi testiranja ove nove vakcine učestvovalo je 43.000 ljudi.\nTrenutno se prikupljaju svi neophodni podaci o bezbednosti vakcine, potvrdili su u toj kompaniji. Nakon toga kompletna dokumentacija će biti predata regulatornom telu. Ukoliko sve prođe kako treba, a u kompanije Fajzer su u to ubeđeni, prve doze će biti date medicinskom osoblju već do kraja ove godine.\nTags: efikasnost, kompanija fajzer, koronavirus, vakcina


-Upravo je među osobama između 30 i 39 godina procentualno i najviše obolelih, a najmanje vakcinisanih osoba.\nDelta soj SARS.CoV-2 je pokazao karakteristiku da obolevaju od teških formi bolesti sve mlađe osobe. Zato, naročito u ovom trenutku, podsećamo na veoma visoku delotvornost vakcina kada je u pitanju sprečavanje teže forme bolesti i fatalnih ishoda. Niko nikada nije rekao da vakcine 100 odsto štite – niti od zaraze niti od letalnih ishoda. Ipak, sva istraživanja u svetu poklapaju se sa zvaničnim podacima u Crnoj Gori: 86,5 odsto od ukupnog broja preminulih od 4. maja, kada je počela masovna imunizacija u Crnoj Gori, do danas bili su nevakcinisane osobe dok više od 90 odsto hospitalizovanih i obolelih osoba, takođe, nisu bile vakcinisane. Ovi podaci se poklapaju sa podacima na globalnom nivou, izjavio je direktor IJZCG, dr Igor Galić.\n- Vakcinacija protiv COVID-19 infekcije neće samo zaštiti osobu od obolevanja, već i članove njegove porodice (pogotovo starije osobe) obzirom da je uočeno brzo širenje epidemije u porodicama; a samim tim će imati i pozitivan društveni uticaj. Vakcinacijom protiv COVID-19 infekcije smanjićemo obim epidemije i samim tim smanjiti mogućnost mutiranja virusa jer virus živi samo u ljudskom organizmu. Na taj način sprečićemo tok razvoja pandemije, za koji je kako je već rečeno, primećeno da zahvata sve mlađu populaciju. Poruka je jasna, vakcinišite se, i uvek, kada ne možete da obezbedite odstojanje, nosite masku - zaključio je dr Galić.\nkorona korona u Crnoj Gori korona virus koronavirus korona najnovije vesti Crna Gora vesti


Vozio je tramvaj, došao da peva, digao sve na noge, a niko ne zna da radi NAJLEPŠI POSAO na svetu! (VIDEO) - Smedia\nVozio je tramvaj, došao da peva, digao sve na noge, a niko ne zna da radi NAJLEPŠI POSAO na svetu! (VIDEO)\n28.11.2016 | 11:25\nTakmičar Damir Munćan (52) iz Pančeva pokazao je da je veliki zaljubljenik u muziku i pravi šoumen u osmoj emisiji “Nikad nije kasno“, ali, ipak, svoj san je ostvario mimo takmičenja, nešto ranije, kada se prijavio na jedan nesvakidašnji konkurs.\nSvi znate koliko je Brena dobra pevačica, a tek da čujete njenog brata Faruka! (VIDEO)\nDamir je sjajno zabavio publiku i napravio odličnu atmosferu u studiju svojom pozitivnom energijom, a osim što je vozio tramvaj, bavio se obezbeđenjem i teologijom, talentovani Pančevac je otkrio i svoje najlepše zanimanje – licencirani...


U čast Svetskog dana muzike, 21. juna na platou ispred Narodnog pozorišta održan koncert kamernog sastava Orkestra Opere Narodnog pozorišta i tenora Dejana Maksimovića - „San“ - Vesti - Narodno pozorište u Beogradu\nU čast Svetskog dana muzike, 21. juna na platou ispred Narodnog pozorišta održan koncert kamernog sastava Orkestra Opere Narodnog pozorišta i tenora Dejana Maksimovića - „San“\nU čast Svetskog dana muzike 21. juna, na platou ispred Narodnog pozorišta, u veličanstvenoj atmosferi, održan je koncert „San“.\nKamerni sastav Orkestra Opere Narodnog pozorišta i tenor Dejan Maksimović pod dirigentskom upravom Đorđa Stankovića i u režiji Ane Grigorović, priredili su oduševljenoj publici nezaboravno veče na otvorenom, uz podršku ansambla Baleta.\nTokom trajanja koncerta, saobraćaj je funkcionisao sve vreme, a bilo je veoma interesantno videti i sugrađane koji su izlazili iz vozila javnog gradskog prevoza i priključivali se događaju.\nKoncert je mogao da se pogleda uživo i putem striminga na sajtu i YouTube kanalu Narodnog pozorišta u Beogradu.\nSvetski dan muzike, 21. jun, ustanovljen je na predlog nekadašnjeg ministra kulture Francuske Žaka Langa, koji je obavaljujući ovu dužnost shvatio da se u njegovoj zemlji mnogo ljudi bavi muzikom bilo da sviraju, amaterski ili profesionalno, neki instrument, pevaju u horovima, samo za „svoju dušu“ ili na ulici za prolaznike.\nPotpisnice su bile Francuska, Češka, Španija, Italija, Grčka i Turska, a u međuvremenu, u obeležavanju Svetskog dana muzike učešće je uzelo oko 100 zemalja, uključujući i Srbiju.


Španija: Uhapšen bivši šef komandosa Ete\nBivši šef komandosa baskijske separatističke organizacije Eta Arijet Agire Garsija, koji je uhapšen u Francuskoj 2005. godine, potom zatvoren u Španiji i oslobođen, uhapšen je ponovo u San Sebastijanu, saopštilo je u subotu špansko Ministarstvo unutrašnjih poslova.\nGarsija (35), poznat kao Lukas, uhapšen je prema evropskoj poternici koja je izdata na zahtev španskog pravosuđa.\nPrvi put je uhapšen 2005. godine u Francuskoj zbog sumnje da je bio šef komandosa Ete.\nProšle godine je ponovo izdat nalog za njegovo hapšenje zbog ubistva u martu 2001. godine jednog španskog poslanika, navelo je ministarstvo, ali nije preciziralo kada je Garsija izašao iz zatvora i kada će mu biti novo suđenje.\nEta se smatra odgovornom za ubistva više od 825 ljudi od 1960-ih godina. Ta baskijska organizacija borila se oružanim putem za nezavisnost Baskije sve do 2011. godine, kada je proglašen trajan prekid vatre posle hapšenja većine ključnih članova.


elitemadzone.org - Dali je moguce pronaci izgubljeni telefon\n10.01.2007. kradja poruka preko interneta\nDali je moguce pronaci izgubljeni telefon\nelitemadzone.org :: MadZone :: Dali je moguce pronaci izgubljeni telefon\nDali je moguce pronaci izgubljeni telefon 28.11.2010. u 18:49 - pre 117 meseci\nDali je moguce pronaci izgubljeni telefon pomocu serijskog broja telefona......ako neko zna neka kaze....!!!\nRe: Dali je moguce pronaci izgubljeni telefon 28.11.2010. u 19:00 - pre 117 meseci\nAko pod "serijskim brojem" podrazumevas IMEI, onda je moguce. Naravno, ako imas nekoga odgovarajuceg kod operatera i/ili u SUP-u\nRegistrovani: 25 ( Sava, Milan Milosevic, majstor d, djoka_l, r_radovic, Nex007, miljan97, baresi, Shadowed, pdetlic, samuki, bonko, Romel68, bojanum, Nikobitan13, Texas Instruments, Living Light, Nebojsa Milanovic, crko_otpornik, bordzija, S a l e, Miroslav Cvejić, Brodoplovac, slavkica, branko tod )


Tuneli Petrovaradinske tvrđave zatrpani smećem\nDvadeset prostorija u tunelima podgrađa Petrovaradinske tvrđave zatrpano je đubretom. Umesto da "mami" turiste, ovaj deo podgrađa pokraj Dunava uz Ulicu Dunavske divizije pretvoren je u deponiju. Nadležni prebacuju odgovornost s jednih na druge, dok deponija preti da zatrpa podhodnike, prenose 24 sata.\nInicijativa za nižu cenu vode u Inđiji\nZbog nevolje sa pijaćom vodom u Inđiji, gde građani već dva meseca vodu iz cisterni koriste kao tehničku, predsednik opštine Petar Filipović podneo je inicijativu nadzornom odboru JKP "Vodovod i kanalizacija" da se mesečni računi umanje za 30 odsto, i to od avgusta za naredne mesece, sve dok se vodosnabdevanje ne normalizuje. Inicijativa se odnosi na Inđiju, Ljukovo i Jarkovce.


Ublažene mere protiv epidemije koronavirusa - CorD Magazine Ublažene mere protiv epidemije koronavirusa - CorD Magazine\nMinistri spoljnih poslova Srbije i Mađarske ...\nAmbasador Japana u Srbiji Nj.e. Kacamuta Takahika u svojoj rezidenciji je priredio prijem povodom obeležavanja 140 godina uspostavljanja prijateljskih...\nPokrajinski sekretar za zdravstvo i član Kriznog štaba za zaštitu zdravlja stanovništva od zarazne bolesti COVID-19 Zoran Gojković saopštio je da je na današnjoj sednici tog tela predloženo dodatno ublažavanje protivepidemijskih mera u zemlji.\nGojković je nakon sednice Kriznog štaba u Palati Srbija rekao da će prema preporukama sve maloprodajne radnje moći da rade bez ograničenja, odnosno od 00 do 24 časa.\nUgostiteljski objekti koji su na otvorenom imati neograničeno radno vreme, dok je u zatvorenom radno vreme ograničeno do jedan čas iza ponoći. Prema njegovim rečima, u ovim objektima je od sada je dozvoljena i muzika, što je dodatna relaksacija.\nOn je naveo da je preporuka Kriznog štaba Vladi Srbije da se dozvoli i prisustvo publike na stadionima i svim sportskim događajima, i to sa kapacitetom do 50 odsto popunjenosti, a u halama, odnosno zatvorenim prostorima biće do 30 odsto kapaciteta, uz sve protivepidemijske mere.\nRelaksirane su mere i kada je u pitanju okupljanje ljudi, tako da će u zatvorenom i otvorenom prostoru od sada moći da bude do 500 osoba, objasnio je Gojković.\nSvi koji planiraju bilo kakvu vrstu okupljanja gde je predviđeno više od 500 posetilaca ne mogu to da rade bez saglasnosti Kriznog štaba, podvukao je on i dodao da su dozvoljene proslave maturskih svečanosti, uz uslov da u zatvorenom prostoru ne može biti više od 500 ljudi.\nTakođe, kako je preneo, danas je preporučeno Vladi i da se relaksira izvođenje rekreativne nastave i ekskurzija, uz saglasnost Ministarstva prosvete, nauke i tehnološkog razvoja i nadležnih institucija.\nEpidemiološka situacija je stabilna, jedan duži period imamo stagnaciju broja novozaraženih, a i u bolnicama je zadovoljavajuća situacija, podvukao je Gojković i napomenuo da se trenutno u bolnicama u celoj zemlji nalazi manje od 500 kovid pacijenata.\nOn je, odgovarajući na pitanje da li su članovi Kriznog štaba zabrinuti da se relaksacija omogući s obzirom na to da postoji delta soj virusa, a Srbija nije stigla do 50 odsto vakcinisanih, rekao da uvek postoji doza opreza.\nPrema njegovim rečima, posmatra se šta se dešava u okruženju i Evropi, uz napomenu da veliki broj zemalja u našem okruženju ima ovakve mere ili ide ka njima.\nUkoliko budemo suviše opušteni, možemo doći u situaciju koju smo imali pre godinu dana, upozorio je Gojković i naglasio da ipak život ne može da stane.\nOno što najviše zabrinjava, kako je predočio, jeste to što je na dnevnom nivou samo 10 odsto vakcinisanih u odnosu na broj koji je bio u prethodnih nekoliko meseci.\nOn je posebno apelovao na mlade da se vakcinišu jer je odziv starijeg stanovništva zadovoljavajući, odnosno veći od 70 odsto.\nGojković je, kada je reč o vraćanju naših građana sa letovanja, ponovio da oni koji su vakcinisani mogu da vrate u zemlju bez ponovo urađenog PCR testa i karantina dok rezultati ne stignu, dok za nevakcinisane i dalje stoji da moraju po povratku da urade test.


Foto: Alex Beltyukov, Wikipedia / RAS Srbija\nU seni dešavanja vezanih za pandemiju virusa korona, na Baltiku traje odmeravanje vojnih snaga NATO-a, predvođenuh SAD, i Vojske Rusije - na nebu se naizmenično presreću najmoderniji vojni avioni, dok sve to nadgledaju brodovi, navodi portal "Geopolitika".\nBelgijska vojska iz sastava NATO-a navodi da su njihovi lovački avioni "F-16" nad Baltičkim morem presreli ruske lovačke avione "Su-24", "Su-27" i "Su-30SM", dok su ruske letelice preletale američki razarač "Donald Kuk".\nNAPETO IZNAD BALTIKA Rusi tvrde da se NATO lovac približio avionu u kojem je bio Sergej Šojgu\nRusija aktivno reaguje na vojne pokrete NATO-a u zoni Baltičkog mora,a posebno u blizini Kalinjingrada, u kome su stacionirane snažne ruske raketne i protivraketne snage, kao i brodovi ruske Baltičke flote.\nRuski raketni sistemi, poput "Iskandera-M", koji mogu nositi i nuklearne bojeve glave, imaju domet službeno do 500 kilometara ali, prema pojedinim izvorima, mogu da lete i pet puta dalje.\nZato NATO tu rusku oblast tretira kao stvarnu opasnost i najveću pretnju po sigurnost evropskih saveznika u slučaju oružanog sukoba sa Rusijom.\nFoto: PRESS-SLUŽBA RF / Promo\nAmerički vojni brodovi česti su gosti i u akvatorijumu Crnog mora nakon što je Rusija anektirala Krim 2014. godine.\nPrema ruskim vojnim izvorima, američki razarač "USS Porter" se od 13. do 20. aprila nalazio nedaleko od poluostrva Krim.\nPrema podacima servisa "Plejn/Radar", razarač se kretao 160 do 180 kilometara od Krimskog mosta koji povezuje poluostrvo sa ruskim kopnom.\nZajedno sa tim brodom bili su angažovani i američki protivpodmornički avion "P-8A Poseidon", obaveštajni avion "RC-135" i višenamenska bespilotna letelica "MQ-9".\nRusi su odgovorili pokretanjem brodova i aviona pomorske avijacije Crnomorske flote.\nOvakve vojne igre ne mogu uticati na promenu spoljnopolitičkog smera jedne ili druge strane, ali mogu da dovedu do incidentnih situacija i do rata, navodi portal.\nLET TRAJAO VIŠE OD OSAM SATI Evropski avioni pratili ruske iznad Baltičkog mora


18 09 2019 / 12:10\nsreda, 12 jun 2019 15:29\nulazi u svoje završe faze\nVidljivi su prvi konkretni rezultati projekta prekogranične saradnje pod nazivom "Eksploatacija različitih izvora u proizvodnji zelene energije XDEGREE".\nProjekat prekogranične saradnje Srbije i Hrvatske pod nazivom "Eksploatacija različitih izvora u proizvodnji zelene energije XDEGREE" ulazi u svoje završe faze. Te su i vidljivi vrlo konkretni rezultati. Jedan od njih je i biogasno postrojenje u somborskom "Vodokanalu" koje se sastoji od pripreme gasa i gas generatora kapaciteta 200kw električne i 230kw toplotne energije.\nSada je takođe otvoren prostor za korišćenje alternativnih supstrata za dodatnu proizvodnju biogasa. Naime, zamišljeno je da se bio masa obezbedi iz okoline Sombora iz žetvenih ostataka iz poljoprivrede kao i iz prehrambene prerađivačke industrije. Njeni potencijali i kvalitet bio gasa analiziraće se u mobilnoj laboratoriji Univerziteta u Novom Sadu, koja je takođe jedan od rezultata projekta XDEGREE i koja trenutno radi upravo u Somboru.\nU narednom periodu radiće se i na izgradnji usitnog koša, a završena je i analitička studija o mogućnostima korišćenja obnovljivih izvora energije u Javno komunalnim preduzećima čime se daje primer i drugim sličnim preduzećima da mogu da koriste obnovljive resurse i smanje sopstvene utroške energije.\nProjekat "Eksplotacija različitih izvora u proizvodnji zelene energije XDEGREE" realizuje se u okviru Interreg IPA programa prekogranične saradnje Srbije i Hrvatske. Košta gotovo 1,000.700,00 evra od čega 85% potiče iz fondova Evropske unije, dok 15% pribavljaju partneri dveju susednih zemalja. Osim somborskog "Vodokanala" i novosadskog Univerziteta partneri na projektu su i Fond Evropski poslovi, vinkovački "Vodovod i kanalizacija" gde se radi solarna elektrana kao i Poljoprivredni institut u Osjeku gde se takođe formira mobilana laboratorija.


"Konstantin" u Gračanici (VIDEO)\nPočetak/Kultura/„Konstantin“ u Gračanici (VIDEO)\n„Konstantin“ u Gračanici (VIDEO)\nMaja Vodeničarski23. februara 2016.\nVokalna grupa Constantine je minulog vikenda prvi put održala koncert na Kosovu i Metohiji, pred prepunom salom Doma kulture u Gračanici. Koncert je organizovan pod blagoslovom Njegovog Preosveštenstva Episkopa raško-prizrenskog G.Teodosija i uz podršku najveće niške opštine Medijana.\nNa programu su bila dela duhovne i etno muzike. Koncert je bio protkan dirljivim trenucima uz pesme: Oj, Kosovo, Kosovo, Ej dragi, dragi, Ajde Jano, Magla padnala, Tamo daleko i Mokranjčeve Prve rukoveti.\nVažno je napomenuti da opština Medijana na čelu sa predsednikom opštine Zoranom Stojanovićem pored ovog koncerta organizovala i pomoć elektrotehničkoj školi u Gračanici donacijom četiri kompjutera kao i hrane i slatkiša za decu koja je predata narodnoj kuhinji u opštini Novo brdo.\nOvom prilikom su članovi Vokalne grupa Constantine zajedno sa predstavnicima opštine Medijana posetili naše dve velike svetinje na Kosovu i Metohiji Pećku patrijaršiju i Visoke Dečane.\nVokalna grupa Constantine Vokalna grupa Konstantin\nVokalna grupa „Constantine“: Grand prix festivala za najbolje izveden program u celini\nKada oni pevaju, kolo zvuči kao simfonija\nIzložba prvih deset godina Vokalne grupe Konstantin u Domu Vojske


SVAKA ČAST DEVOJKE! Ristić: "Posebno nas raduje uspeh Tijane, Brankice i Jelene!"\nRezultati muške i ženske odbojkaške reprezentacije Srbije sa velikom pažnjom se prate i u Republici Srpskoj, a kruna uspeha u ovom trenutku je zlatna medalja sa ženskog Evropskog prvenstva u Bakuu, glavnom gradu Azerbejdžana, rekao je predsednik Odbojkaškog saveza Republike Srpske Milutin Popović.\nTijana Bošković (u sredini)\n- Celi tok prvenstva ljubitelji odbojke i sporta uopšte pratili su sa velikom pažnjom, bodrili na daljinu reprezentativke Srbije i veliko je zadovoljstvo i sreća svih nas što su u tom sportskom pohodu uspele da osvoje zlatnu medalju i ponovo postanu prvakinje Evrope - rekao je Popović, koji je i potpredsednik Odbojkaškog saveza BiH.\nPopović i Milenko Ristić, u ime člana Predsedništva BiH iz Republike Srpske Mladena Ivanića, dočekali su žensku odbojkašku reprezentaciju Srbije na aerodromu "Nikola Tesla" u Beogradu.\nRistić je istakao da su odbojkašice velikim zalaganjem i trudom došle na "krov Evrope".\nPORODICA ZLATNE BRANKICE Mihajlovići: “Jedva čekamo da i ovu medalju stavimo u vitrinu s njenim trofejima!”\n- Slavimo uspeh odojkašica i siguran sam da će ovaj veliki uspeh imati uticaj i podstrek za budući razvoj odbojke u regionu - rekao je Ristić, koji je i član Upravnog odbora Odbojkaškog saveza Republike Srpske.\nOn je naveo da posebno raduje činjenica da su odbojkašice Tijana Bošković, Brankica Mihajlović i Jelena Blagojević porekom iz BiH, odnosno, iz odbojke Republike Srpske.\nNajbolja odbojkašica Evropskog prvenstva u odbojci Tijana Bošković, koja je poreklom iz Bileće i ponikla je u Odbojkaškom klubu "Hercegovac", zahvalila je svima za podršku.\nODJEKIVALO JE "MVP, MVP" Tijana Bošković za Blicsport: Izlazak na balkon je ostvarenje sna\nVELIČANSTVEN DOČEK Hiljade navijača se poklonilo evropskim šampionkama\n- Hvala svima na ogromnoj podršci, posebno mojoj Republici Srpskoj i Bileći. Presrećni smo i još nismo svesni kakav smo uspeh napravile - rekla je Boškovićeva.\nDODIKOV POZIV JOŠ UVEK OTVOREN Šta je s inicijativom za stvaranje BLOKA SRPSKIH PARTIJA u Sarajevu\nPoziv SNSD za formiranje jedinstvenog bloka partija iz Srpske na nivou BiH i dalje važi, iz SDS odgovaraju da su vrata za razgovor otvorena, dok će se PDP o tome izjasniti tek ako dobije zvaničan poziv.\nŠef Kluba poslanika Partije demokratskog progresa (PDP) u Narodnoj skupštini Republike Srpske Perica Bundalo tvrdi da RS, zabranama okupljanja članova grupe „Pravda za Davida” na glavnom banjalučkom trgu, „klizi u totalitarizam, s neizvesnim posledicama”.


Izrada komunikacione strategije u 5 pilot opština u oblasti zaštite životne sredine\nDvodnevna radionica na temu “Izrada komunikacione strategije u 5 pilot opština u oblasti zaštite životne sredine” je održana u Beogradu, 29. i 30. maja 2013.godine kao deo akcionog plana za implementaciju komunikacione strategije. Cilj radionice je povećanje nivoa svesti građana o značaju zdrave životne sredine i njihovom uključivanju u odgovorno ponašanje prema životnoj sredini.\nPredstavnici 5 pilot opština: Aleksandrovac, Svilajnac, Krupanj, Bela Crkva I Kuršumlija, i njihovih komunalnih preduzeća uz podršku GIZ IMPACT projekta i konsultanata za rodnu ravnopravnost i komunikacije, su u okviru SWOT analiza prezentovali trenutno stanje, ciljne grupe i aktere za komunikaciju. Takođe, izdvojene su ključne teme komunikacija u oblasti zaštite životne sredine sa ciljem da se u određenom vremenskom priodu utiče na promenu stavova građana prema životnoj sredini. Analizom stanja, među glavnim razlozima zapostavljanja važnosti zaštite životne sredine navedene su loša ekonomska i socijalna situacija, i da uspeh samog projekta najviše zavisi od dobre saradnje sa lokalnim medijima I ciljnim grupama. Otuda, poboljšanjem kvaliteta zvaničnih informacija i raznim promotivnim aktivnostima; postavljanje info pultova, loklne manifestacije i prilagođena komunikaciona sredstva starijoj i mlađoj populaciji povećaće se i svest građana o odgovornom ponašanju prema životnoj sredini I njenom očuvanju.


Uspešno održan 8. Plivački maraton - Tarzan kup na Peskari\n8. Plivački maraton – Trofej Džonija Vajsmilera na Peskari\nKlub daljinskog – maratonskog plivanja „Peskara“ organizovaće 8. po redu Peskara maraton – Trofej Džonija Vajsmilera, na jezeru „Peskara“ u Zrenjaninu. Ovaj događaj će se održati u subotu 17. jula sa početkom u 11h. Kompanija “Gomex“ je podržala ovu interesantnu manifestaciju.\nŠkolica sporta Čigra je u utorak popodne održala završnu takmičarsku prezentaciju na Sportskom centru Partizan u Zrenjaninu.\nObeleženo 70 godina postojanja kluba planinara “Zrenjanin“\nKlub planinara "Zrenjanin" tokom vikenda je obeležio 70 godina postojanja, a tim povodom je organizovana i svečana akademija, kao i proslava u Kulturnom centru Zrenjanina.\nŽivot se polako vraća u normalu, a pravi dokaz za to su i Dani Ekonomskog fakulteta, koji su održani prethodnog vikenda na terenima sportskog centra „Janko Pejanović” na Paliću, gde se okupilo oko 250 studenata.


Zahvaljujući Famicord Group - uzorci Cryo Save iz Srbije sačuvani | Bebologija - Vodič za roditelje\nZahvaljujući Famicord Group - uzorci Cryo Save iz Srbije sačuvani\nFamicord Group će za narednih 5 godina, o svom trošku, prihvatiti 350.000 uzoraka iz Cryo Save i time sprečiti njihovo propadanje. Među tim uzorcima ima više od 30.000 uzoraka porodica iz našeg regiona. Famicord Group je najveća Evropska grupacija koja ispunjava najviše svetske standarde u oblasti analize, obrade i čuvanja matičnih ćelija.\nUprava za biomedicinu Ministarstva zdravlja i Udruženje porodičnih banaka matičnih ćelija izneli su zajednički stav povodom objava vezanih za probleme u poslovanju kompanije Cryo Save - Pročitajte saopštenje Ministarstva Zdravlja Republike Srbije\nDa je zamrzavanje matičnih ćelija iz krvi pupčanika novorođenčeta zapravo „životno osiguranje“ kako za njega, i za njegovu eventualnu braću i sestre, pa i za roditelje, to već svi znamo. Ono što je veoma važno je i to da znate u kojoj banci se matične ćelije čuvaju


London će 2018. biti domaćin samita EU - Zapadni Balkan - Dijalog.net\nNaslovna Vesti London će 2018. biti domaćin samita EU – Zapadni Balkan\nPostavljeno 13. July 2017.\nTrst, 13. jul 2017. – Britanija želi da udruži snage sa svojim saveznicima da pomogne Zapadnom Balkanu da se reformiše, stabilizuje i bude prosperitetan, saopštilo je britansko Ministarstvo spoljnih poslova povodom samita Zapadnog Balkana i Evropske unije koji je održan u Trstu.\nSamitu je, u ime britanske premijerke, prisustvovao ministar spoljnih poslova Boris Džonson. On je na samitu pozvao region i prijatelje regiona da pojačaju napore ka razvoju Balkana u "svetionik demokratije i ekonomskog rasta".\n''Želimo da Zapadni Balkan postane stabilna, bezbedna i prosperitetna oblast, uspešna u Evropi. Velika Britanija je čvrsto posvećena zajedničkom radu sa prijateljima i saveznicima da pretvori Zapadni Balkan u svetionik demokratije i ekonomskog rasta", rekao je Džonson uoči razgovora, prenosi Beta.\nKako se navodi u saopštenju Forin ofisa, Džonson je potvrdio da će Velika Britanija biti domaćin samita ZB-EU u okviru Berlinskog procesa 2018. godine.\n"Ponosan sam što će Britanija biti domaćin Samita za Zapadni Balkan 2018. godine. To je čvrst pokazatelj britanske podrške reformama potrebnim za poboljšanje bezbednosti regiona, podsticanje njegove privrede i za borbu protiv izazova kao što sui ilegalne droge i trgovina ljudima koji predstavljaju pretnju svima nama bilo na Zapadnom Balkanu ili u Velikoj Britaniji", rekao je Džonson.\nBritanija će ove godine investirati više od 20 miliona funti da pomogne poboljšanju vladavine prava, pružanju pomoći vlastima u suzbijanju izazova kao što su droga i trgovina ljudima.\nTakođe će pomoći u primeni preko potrebnih reformi koje treba da poboljšaju poslovno okruženje u regionu i da se bore protiv korupcije, navodi se u saopštenju.\nDodaje se i da će na samitu biti lansiran Regionalni ekonomski akcioni plan za podsticanje kreiranja poslova, generisanje novih investicija u saobraćaju i infrastrukturnoj energetici kao i digitalnih projekata za poboljšanje povezanosti u regionu.\nBritanija je u procesu izlaska iz EU koji bi trebalo da bude okončan marta 2019. Pregovori su zvanično počeli ali se dve strane nisu približile u nekim oblastima. Ključno neslaganje je oko sume koju Britanija treba da plati, a koja je procenjena i na 100 milijardi evra. London to ne prihvata, a najtvrđi evroskeptici kažu da će zemlja izaći bez i jednog penija doprinosa briselskom budžetu.\nDrugi problemi uključuju ostanak na jedinstvenom tržištu što podrazumeva i slobodu kretanja ljudi, kao i status državljana drugih EU zemalja u Britaniji i njenih širom boka nakon konačnog razvoda.\nZvaničnici Britanije su više puta izjavili da njihov izlazak iz Unije ne znači prekid odnosa sa ostalim članicama, kao ni odsustvo interesovanja i pomoći zemljama koje žele da se pridruže bloku, pre svega državama Zapadnog Balkana.\nOznakeEvropska unijaevropske integracije\nPrethodno CINS nagrađen za izuzetnost u izveštavanju o vladavini prava\nSledeće Opštine Mionica, Lajkovac i Ljig obezbedile održivost uslugu pomoć u kući\nTop Tags mladi Evropska unija istraživanje OCD Društvo Evropska komisija lokalna samouprava vladavina prava Srbija i Evropska unija Civilno društvo konkurs evropske integracije ljudska prava mediji Vlada Republike Srbije


Predstoji teška godina zemljama zapadnog Balkana - Klix.ba\nPredstoji teška godina zemljama zapadnog Balkana\n8.6.2012. u 11:16\nZemljama zapadnog Balkana predstoji ekonomski teška godina - upozorava Svjetska banka i napominje da je stopa nezaposlenosti u regionu, u prosjeku, 23 procenta, što je duplo više u odnosu na zemlje EU.\nRazlog je jačanje krize u evrozoni, koja se negativno odražava na trgovinu, investicije i potrošnju. Kratkoročni socijalno-ekonomski izgledi za BiH, Srbiju, Makedoniju, Crnu Goru i Albaniju su - teški.\nGlavni izazov za ove zemlje je - fiskalni.\nJavni dug je visok, pogotovo u Albaniji, Crnoj Gori i Srbiji. Ove zemlje nalaze se pred značajnim izazovom konsolidacije i obaranja javnog duga.\nIz Svjetske banke upozoravaju da Fiskalna konsolidacija ne može da bude provedena bez kontrole plata i penzija i jačanja Fiskalne discipline u javnom sektoru.\nNaglašava se i da politička dešavanja, kao što su izbori i Formiranje organa vlasti, odlažu primjenu ionako teških odluka koje se nalaze pred zemljama zapadnog Balkana.\nTakođe, iz Svjetske banke pozivaju vlade zemalja zapadnog Balkana na odgovoran pristup reFormama i snažnoj ekonomskoj politici.\nPoziva se na početno smanjivanje javnog duga, a zatim i na reformu socijalnog sektora, unapređivanje vladavine prava, a samim tim i klime za investicije.\nU Briselu smatraju da region zapadnog Balkana nije toliko pogođen ekonomskom krizom kao što je to slučaj sa nekim zemljama članicama EU i da su reforme povezane sa proširenjem ipak ublažile neke od udara.\nTako se navodi da Evropska komisija već radi na Formiranju novog IPA 2 Fonda, koji će, kao i IPA Fond biti povezan sa pristupnim procesom, ali će imati više sektorski pristup Finansijskoj pomoći za zemlje u procesu evrointegracija - navode agencije.\nNajtrgovanije dionice Bosnalijeka\n08.06.2012. u 15:31\nDanašnji promet iznosi 76.095 KM\n07.06.2012. u 16:40


Vučić: Srbija će uložiti stotine milione evra u Republiku Srpsku\nPredsednik Srbije Aleksandar Vučić izjavio je danas da će Srbija u narednom periodu uložiti stotine miliona evra u infrastrukturne projekte u Republici Srpskoj (RS). On je posle sastanka Saveta za saradnju Srbije i RS u Banjaluci rekao da će Srbija platiti izgradnju mosta preko ...\nPredsednik Srbije Aleksndar Vučić rekao je da je BiH treća izvozna destinacija za Srbiju. "Ukupno trgovinski partner broj 7", kaže Vučić. "Verujem da su 2021. i 2022. godine rasta, ubrzanog napretka, mnogo možemo zajednički da uradimo", rekao je on, a prenosi B92.\nInsajder - 22.04.2021\nSrbija plaća ceo most i auto-put do Bijeljine: "Do poslednjeg evra mi ćemo to da platimo"\nPredsednik Srbije Aleksandar Vučić rekao je da će za aerodrom u Trebinju trebati oko 98 do 100 miliona evra a da će Srbija uložiti između 73 i 75 miliona evra. Predsednik Srbije Aleksandar Vučić je u poseti Banjaluci, gde će mu na Svečanoj akademiji povodom obeležavanja Dana ...\nSrbija plaća cijeli most i auto-put do Bijeljine: "Do poslednjeg evra mi ćemo to da platimo"\nPredsjednik Srbije Aleksandar Vučić rekao je danas u Banjaluci da je BiH treća izvozna destinacija za Srbiju, a ukupno trgovinski partner broj sedam. "Verujem da trgovinska razmena u 2021. može da bude značajno veća nego u 2020, kada je zbog korone zabeležen pad od 11 odsto, u ...\nOn je posle sastanka Saveta za saradnju Srbije i RS u Banjaluci rekao da će Srbija platiti izgradnju mosta preko Save i sa 100 miliona evra pomoći izgradnju 17 kilometara autoputa od tog mosta do Bijeljine. “ Procenjena vrednost tih radova je 136 miliona evra, a Srbija će na ...


Dan Republike provesti u miru i dostojanstveno\nNaslovna/Društvo/Dan Republike provesti u miru i dostojanstveno\nPredstavnici Ministarstva unutrašnjih poslova /MUP/ Republike Srpske su, povodom predstojećeg obilježavanja 9. januara, pozvali sve građane Srpske da dođu u Banjaluku i Dan Republike proslave u miru i dostojanstveno.\nIz MUP-a je saopšteno da preduzimaju pojačane mjere bezbjednosti radi održavanja povoljnog stanja bezbjednosti u predstojećem periodu.\n“Građane, koji budu željeli da prate svečani defile u četvrtak, 9. januara, savjetujemo da poštuju naredbe policijskih službenika na terenu, te da ne nose pirotehnička sredstva i druge opasne predmete”, navode iz MUP-a.\nIz MUP-a poručuju građanima i da zbog lakšeg kretanja ne nose ruksake i torbe, kao i da ponesu neki od identifikacionih dokumenata, a predstavnicima medija da imaju jasno istaknutu akreditaciju.\n“Predstavnike medijskih kuća, druge subjekte i građane podsjećamo da je, radi bezbjednosti, na području grada Banjaluka zabranjena upotreba dronova”, naveli su iz MUP-a.\nBanjaluka Dan Republike MUP proslave


Veliki planovi za razvoj turizma u Prokuplju - Grad Prokuplje\nFolklorna sekcija u seoskoj školi u Donjoj Rečici\nVeliki planovi za razvoj turizma u Prokuplju\nU okviru Plana rada Turističko-sportske organizacije Prokuplje za ovu godinu, jedan od prioritetnih zadataka je izrada planskih dokumenata.\n-Usvajanjem Prostornog plana, stvoreni su uslovi za izradu Strategije razvoja turizma i regulacionih planova za potencijalne turističke destinacije, što će omogućiti izradu kvalitetnih projekata kojima će se aplicirati kod domaćih i stranih institucija i organizacija, kazao je direktor TSO Prokuplje Bratislav Lukić.\nKako ističe, planirane aktivnosti u ovoj godini tiču se stvaranja uslova za povećanje konkurentnosti, odnosno, radiće se na kvalitetu i kvantitetu smeštajnih kapaciteta.\nTurističko-sportska organizacija Prokuplje planira razvoj rekreativnog sporta u uslovima planinskog ambijenta, marketinšku prezentaciju, sa svim prednostima koje nudi odmaralište na Belom Kamenu, koje je pravo mesto za razvoj sportskih aktivnosti i pokretanje akcije „Škola u prirodi“, za decu osnovnih i srednjih škola u Prokuplju.\nZa 2019. godinu, predviđena je zamena dotrajalih košarkaških tabli na terenu, zamena mreža za golove, kao i saniranje zaštitne ograde. Kako bi se napravio funkcionalan objekat, u skladu sa propisima, u planu je izgradnja kuhinje i prebacivanje montažnog objekta restorana koji se sada nalazi na teniskim terenima.\n-U tom smislu, pokušaćemo da gostima ponudimo izbor jela po kojima će ovaj objekat biti prepoznatljiv. Ideja nam je da nabavkom poljoprivrednih proizvoda iz okruženja, pomognemo ljudima koji žive i rade u ovom seoskom području, istakao je Lukić.\nPrema njegovim rečima, uloga TSO u narednom periodu biće celokupna promocija turističkih vrednosti Prokuplja.


Pojačani “Orlići” sa Kiprom za novi trijumf - Utakmica.rs\n11.10.2013. 09:42 N. Radoja\nPojačani “Orlići” sa Kiprom za novi trijumf\nZbog neobičnog kalendara, Srbija će tek večeras u Ahni odigrati drugi meč u kvalifikaconoj grupi 9 za plasman na Prvenstvo Evrope igrača mlađih od 21 godine.\nPojačani već prekaljenim seniorima: Mitrovićem i Đuričićem, izabranici Radovana Ćurčića večeras (18 časova) se susreću sa Kiprom, timom koji su već savladali sa (2:1) Gornjem Milanovcu (oba gola postigao Luka Milunović).\nIako je za ispomoć svojoj generaciji bio upućen poziv Nastasiću i Lazaru Markoviću, oni ipak neće igrati na “Rajskom ostrvu”, Marković je povređen, zameniće ga Slavoljub Srnić, a Nastasića je selektor Mihajlović vratio u seniorski tim, da bi igrao protiv Japana i Makedonije.\nU veoma teškoj grupi, iako je maksimalna, Srbija zauzima trenutno treće mesto, iza Belgije koja ima iz tri meča devet bodova i Italije – dve utakmice, tri boda, koliko ima i večerašnji rival Kipar, ali iz četiri meča.\nOsim susreta Kipar – Srbija, danas je nešto ranije na programu i utakmica poslednjeplasiranog tima grupe Severne Irske sa Belgijom.\nTri dana kasnije, mali derbi grupe Belgija – Italija, a Srbija će ponovo na stadionu Metalca ugostiti protivnika, ovoga puta Severnu Irsku. Kao i u prvom meču, ponovo će biti lišeni pomoći publike, zbog dešavanja prošle godine u Kruševcu suspenzija UEFA i dalje je na snazi.\nĆurčić na raspolaganju ima sledeće igrače:\nNikola PERIĆ (Voždovac)\nMarko DMITROVIĆ (Ujpšet)\nPetar GOLUBOVIĆ (OFK Beograd)\nFilip STOJKOVIĆ (Čukarički)\nUroš ĆOSIĆ (Peskara)\nUroš SPAJIĆ (Tuluz)\nNemanja PETROVIĆ (Partizan)\nAleksandar PANTIĆ (Viljareal)\nSrđan MIJAILOVIĆ (Kajzerispor)\nFilip ĐURIČIĆ (Benfika)\nAleksandar KOVAČEVIĆ (Crvena zvezda)\nFilip KOSTIĆ (Groningen)\nLuka MILUNOVIĆ (Crvena zvezda)\nSlavoljub SRNIĆ (Čukarički)\nUroš ĐURĐEVIĆ (Rad)\nAleksandar MITROVIĆ (Anderleht)\nAleksandar PEŠIĆ (Jagodina)\nStranica učitana za 0.174430 sekundi.


BiH bez rješenja za odlaganje životinjskog otpada « Povratak u realnost\nBosna i Hercegovina nema riješeno pitanje odlaganja životinjskog otpada, jer ne postoje odgovarajuća postrojenja. Potvrdilа su to i resorna entitetska ministarstva, ali i proizvođači koji se sa ovim problemom susreću. Nusproizvodi životinjskog porijekla i životinjski otpad se odlažu kao komunalni otpad na deponijima koje ne podliježu veterinarskom nadzoru ili na smetlištima.\nIz resornog ministarstva Republike Srpske kažu da se u skladu sa Pravilnikom o uslovima za stočna groblja i jame grobnice vrši neškodljivo uklanjanje nusproizvoda životinjskog porijekla, kao i da pojedini subjekti imaju potpisane ugovore sa deponijama, gdje se vrši njihovo neškodljivo odlaganje. Statistika pokazuje da je tokom 2018. godine u Republici Srpskoj prikupljeno više od osam tisuća tona životinjskog otpada. Javna komunalna poduzeća u Federaciji BiH u 2019. godini prikupila su više od dvije tisuće tona.


Država poziva preduzeća da konkurišu za grantove i povoljne kredite - U 2017. za preduzetništvo obezbeđeno 18,2 milijarde dinara - Edukaplus\nJoš nije kasno da zainteresovane firme apliciraju za grantove i povoljne kredite u okviru programa koji su i dalje aktivni ili novi, kaže državni sekretar Ministarstva privrede Dragan Stevanović i dodaje da su brojni programi podrške za mala i srednja preduzeća (MSP) zatvoreni i novac utrošen.\nOn je za Bizlife naveo da je novac za MSP dostupan kroz više od 20 aktivnih programa, dok su ostali od ukupno 35, uspešno zatvoreni usled utrošenog novca, preneo je sajt Vlade Srbije.\n– Ovaj program sprovodimo u saradnji sa Fondom za razvoj Republike Srbije, a kombinacija je do 20% bespovratnih sredstava države i 80% povoljnog kredita fonda. Zahtev za kredit kod Fonda za razvoj i prijave za grantove mogu da podnesu preduzetnici, mikro, mali i srednji privredni subjekti i zadruge koji su registrovani u Agenciji za privredne registre (APR) – objasnio je Stevanović.\nStevanović je naveo da je u okviru programa podsticanja razvoja preduzetništva kroz finansijsku podršku za početnike u poslovanju, Ministarstvo privrede obezbedilo dodatnih 100 miliona dinara.\n– Od 2017. godine smo na predlog Ministarstva privrede, pokrenuli desetogodišnji projekat Decenija preduzetništva. Za početak smo, samo za ovu godinu, obezbedili 18,2 milijarde dinara, od čega je 7,6 milijardi dinara nepovratnog novca. Odvojeno je i više od pola milijarde evra za povoljne kredite – objasnio je Stevanović.


Kosovske vlasti uvele su pristojbe u studenom prošle godine, a u posljednjih mjesec dana pooštrene su kontrole uvoza robe, što je za posljedicu imalo ograničenja u opskrbi te pad ponude u trgovinama.\n“Iz Beograda su najavili pomoć, međunarodna zajednica se ne oglašava, Priština ne planira ukinuti pristojbe, tako da ni mi ne možemo reći do kada će sve ovo trajati. Sve će ovisiti o situaciji na terenu”, rekao je Petrović.\nPrema navodima Radija Slobodna Europa, dobavljači u sjevernoj Mitrovici kažu kako robe za prodaju više nema, poglavito mliječnih proizvoda, brašna, ulja i sličnih prehrambenih artikala.\nKosovski premijer optužuje Beograd za “simuliranje humanitarne katastrofe” i kaže da je to “još jedan neuspjeli pokušaj destabiliziranja” Kosova, prenosi Hina.\n“Nijedan građanin Kosova neće biti žrtvom specijalnog rata kojeg orkestriraju vanjski agenti”, poručio je Haradinaj.\nSrbijanski ministar trgovine Rasim Ljajić priznaje da je na sjeveru Kosova bilo robe koja je, nakon uvođenja carinskih pristojbi, stizala i krijumčarskim kanalima, ali se situacija promijenila.\n“Bilo je i robe koja je krijumčarskim kanalima dolazila do Kosova. Carina je odjednom postala revnosnija, odjednom pokušavaju demonstrirati državnost, snagu institucija”, rekao je Ljajić za N1, ustvrdivši kako sadašnja situacija svima šteti.\n“Svi su na gubitku, potrošači su na gubitku. Ekonomski gledamo – sigurno je gubitak za privredu i Kosova, Srbije, središnje Srbije, ali i za regiju”, kazao je Ljajić dodavši: “Ovo nisu pristojbe od 100 posto, ovo je zabrana trgovine”.\n“Nema humanitarne krize, već se radi o pokušaju Srbije da bude predstavljena kao žrtva pred srpskim građanima sa sjevera Kosova”, rekao je Thaci.\nRadi se o “još jednom neuspjelom pokušaju Srbije”, uvjeren je Thaci te navodi kako je “važno da cijeli demokratski svijet shvati realnost”.\nKljučni preduvjet Beograda za nastavak dijaloga o normalizaciji odnosa s Prištinom je ukidanje carinskih pristojbi koje su kosovske vlasti jednostrano uvele koncem prošle godine na robu iz Srbije i BiH, kao protumjeru na prošlogodišnju diplomatsku kampanju Srbije da se Kosovo ne primi u Interpol i UNESCO.\nKosovski premijer Ramush Haradinaj zaprijetio je koncem lipnja da bi pristojbe na robu iz Srbije mogle ostati na snazi zauvijek, ukoliko Beograd ne prizna novisnost Kosova.\nHaradinaj drži da je Priština ta koja je “sjela za stol kao slaba i neravnopravna strana”. Po njegovim riječima, dijalog s Beogradom ima ime: “uzajamno priznanje (Srbije i Kosova) u okviru postojećih granica”.


RTS :: Najbolji menadžeri na jednom mestu\nEkonomija Najbolji menadžeri na jednom mestu\nNajbolji menadžeri na jednom mestu\nsreda, 12. dec 2018, 23:40 -> 00:01\nCrveni tepih i gala večeru večeras su imali najbolji srpski menadžeri koji su sedmi put proglasili najbolje kolege u dvanaest kategorija. Titulu menadžer godine poneo je Dejan Turk, direktor "VIP mobajla", dok je slična priznanja dobilo još jedanaest firmi i pojedinaca u različitim kategorijama.\nOkupili su se direktori 450 firmi, koje zapošljavaju 90.000 ljudi i imaju godišnji obrt od 12 milijardi evra. Kažu da nikada nisu godinu završili tako dobro i da je Srpska asocijacija menadžera doprinela razvoju srpske ekonomije i etičkom poslovanju.\n"Ono što je važno je da je srpska Asocijacija menadžera postala punopravni član Evropske konfederacije manadžera Si-si menadžers i samim tim smo obezbedili našem članstvu platformu na kojoj se nalazi milion menadžera širom Evrope. Takođe smo aktivirali svoje članstvo u regionalnoj asocijaciji menadžera jugoistočne Evrope", ističe Stanka Pejanović, predsednica Srpske asocijacije menadžera.\nMenadžeri brinu i o podmlatku jer su im i mentori i kažu da je napravljen iskorak jer preduzetnici su jedna kategorija, ali kada su srednja i velika preduzeća u pitanju, ona imaju profesionalno poslovodstvo.\nU Asocijaciji ističu da naši direktori po sposobnostima sve manje zaostaju za strancima.\n"Hoćemo da pošaljemo poruku da vrednujemo one poslodavce koji vrednuju mlade da ostanu u Srbiji, jer će imati dobro zaposlenje, dobre benefite kao zaposleni i nadamo se da ćemo na taj način uticati i na odliv mozgova iz naše zemlje", rekla je Jelena Bulatović, izvršna direktorka Srpske asocijacije menadžera.\nSrpski menadžeri organizovali su i samit 100 biznis lidera. Ističu dobru saradnju sa Vladom Srbije ali i kolegama iz regiona pa ne čudi da je ceremoniji prisustvovao veliki broj kolege iz zemalja okruženja.\n(četvrtak, 13. dec 2018, 10:23)\nVerovali ili ne od ovih ljudi zavisi nasa privreda nase plate. Sto vise ovakvih Menagere bice dobro i nasim radnicima i Srpskoj privredi a ne od politicara oni su zaduzeni da vode politiku Menageri da vode privredu svaka cast njima ali i obaveza je da budu jos bolji granica uspeha na gore ne postoji ali i poteskoce koje imaju jer nije nimalo jednostavno voditi velike (firme) od kojih zavise radna mesta i privreda.


Uoči Prvog maja: Radnik je kolateralna šteta\nSavez samostalnih sindikata Srbije i Ujedinjeni granski sindikati "Nezavisnost" organizovaće u Beogradu, 1. maja, protestno okupljanje radnika povodom Međunarodnog praznika rada, rečeno je u tim sindikatima.\nOni kojima nije dobro doći će na protest, a oni koji dobro žive organizovaće 1. maja roštiljijade, rekao je predsednik UGS "Nezavisnost" Branislav Čanak.\nU Kragujevcu i Kraljevu, ni ove godine neće biti organizovanog sindikalnog obeležavanja Međunarodnog praznika rada Prvog maja, osim deljenja flajera sa prvomajskim proglasom, a deo članova sindikatapridružiće se prvomajskoj protestnoj šetnji koja će biti organizovana u Beogradu.\nU Kragujevcu ima oko 20.000 nezaposlenih, a njima bi se tokom ove godine moglo pridružiti još 5.000 radnika iz ovdašnjih preduzeća u restrukturiranju. Slična situacija je i u susednom Kraljevu u kome Fabrika vagona, Magnohrom i druga nekadašnja velika preduzeća, uglavnom ne rade, a njihovi radnici štrajkuju.\nPitali smo građane ova dva grada da li je s obzirom na sumornu sliku privrede i težak položaj radnika, značaj praznika rada devalvirao i da li ga treba obeležavati protestima ili piknikovanjem.\nKragujevčani o proslavi 1. maja\nJugoslav Ristić, predsednik Samostalnog sindikata u Kragujevcu, kaže za Radio Slobodna Evropa da se prava radnika u Srbiji svakodnevno urušavaju, zbog čega građani Praznik rada ne doživljavaju kao ranije jer su zbunjeni naglim promenama na njihovu štetu i uplašeni za svoju budućnost.\nOn procenjuje da će se tek buduće generacije vratiti izvornim principima obeležavanja Pravog maja.\n“Ovde je na sceni potpuni gubitak svih radničkih prava i danas se u Srbiji jedan deo radnika bori za ona osnovna prava za koja su se ljudi borili i u 19. veku. Danas je karakterističan pad standarda, veliko siromaštvo jer je 25 odsto građana u zoni siromaštva. Bogati postaju bogatiji, siromašni još siromašniji… To što se u Srbiji Prvi maj još uvek doživljava kao praznik je posledica pedesetogodišnje tradicije, kada su zaista radnici bili u povlašćenom položaju, mislim na vreme komunizma. Mislim da će mlade generacije taj praznik da doživljavaju na jedan sasvim drugačiji, pravi način jer će ih uslovi i život naterati na to”, kaže Ristić.\nI u susednom Kraljevu sumorna prvomajska slika. Nenad Terzić, predsednik Sindikata Fabrike vagona, čiji radnici dve godine štrajkuju tražeći isplatu zaostalih zarada, kaže za naš program da sama činjenica da se za socijalni program za odlazak iz te fabrike od 700 zaposlenih izjasnilo njih 500 govori o radničkoj apatiji i osećaju bezperspektivnosti.\nZbog toga se Praznik rada u sadašnjim uslovima, pre može tretirati kao Dan žalosti, s obzirom da je gubitak posla trauma poput gubitka člana porodice.\n“Prvi maj je Međunarodni praznik rada, ali s obzirom na situaciju u kojoj se nalaze radnici u Srbiji u svim ovim firmama u restrukturiranju, mi se žalosno osećamo, pa ne znamo da li je ovo praznik rada ili dan žalosti. Možda je to teška reč, ali u Fabrici vagona se od 700 zaposlenih, 500 izjasnilo za odlazak iz fabrike uz socijalni program. Po tome se vidi kakvo je njihovo raspoloženje i zbog čega Prvi maj može da bude i dan žalosti. Opet je radnik kolateralna šteta i u tranziciji, običan čovek, radnik, najviše i ispašta. Ovo je jedna vrsta preživljavanja i na kraju krajeva sve se svodi na to da stvarno ljudi nemaju od čega da žive”, kaže Terzić.


► Haradinaj: Odluka o sednici o raspuštanju Skupštine u skladu sa zakonima i\nPoslanica Samoopredeljenja Aljbuljena Hadžiu smatra, međutim, da jeraspravu o raspuštanju Skupštine Kosova trebalo zakazati ranije.\nPrema njenim rečima, građani Kosova treba što pre da izađu na birališta, između ostalog i da bi se smanjile mogućnosti da drugi subjekti pregovaraju o novoj tehničkoj vladi ili novom mandataru bez održavanja izbora.\n"Naš predlog na sastanku Predsedništva bio je da se odluka o raspuštanju Skupštine donese 8. ili 14. avgusta", dodala je ona.\nPoslanik Skupštine Kosova Ilir Deda je, nakon odluke da se 22. avgusta održi sednica o raspuštanju Skupštine, na Fejsbuku napisao da bi Skupština mogla biti raspuštena sutra i da bi što pre trebalo da se izađe na birališta i izabere novi sastav.\nPredsednik Rusije Vladimir Putin potpisao je danas kontroverzni zakon kojim se omogućava proglašavanje novinara i korisnika interneta "stranim agentima", a koji su osudile nevladine...


RTS :: Nemačke firme traže dobavljače u Srbiji\nEkonomija Nemačke firme traže dobavljače u Srbiji\nsreda, 31. maj 2017, 19:30 -> 19:52\nGlavni spoljnotrgovinski partneri Srbije su Nemačka, Italija, Rusija, Kina i Mađarska. Nemačke kompanije vole da sarađuju sa srpskim zbog dobre cene i kvaliteta proizvoda. Zato su odlučili da treću regionalnu inicijativu za pronalaženje dobavljača u regionu Zapadnog Balkana organizuju, prvi put van Nemačke, u Beogradu.\nSpoljnotrgovinska razmena Srbije u prva četiri meseca dostigla je 10,88 milijardi evra i 12,5 procenata je veća nego u istom periodu lane, ali je pokrivenost uvoza izvozom manja i iznosi 77,7 odsto.\nProizvođačima sa Balkana treba tržište, a nemačkim kompanijama dobri dobavljači. Zato su o saradnji razgovarali predstavnici 142 odabrane firme iz regiona sa 24 velike nemačke kompanije.\n"Kompanije iz regiona mogu samo da dobiju povezivanjem sa nemačkim kompanijama jer dobijaju tržište i priliku za siguran izvoz. A nemačke kompanije pristup odličnim dobavljačima, kvalitetnim proizvodima po dobroj ceni i sve to u blizini", kaže nemački ambasador Aksel Ditman.\n"Ovo su veoma osetljivi i teški razgovori s pažljivo odabranim kompanijama, ne ćaskanje, već ozbiljni poslovni dogovori", kaže Ronald Zalinger iz "Hemofarma".\nTako je niška "Ming kovačnica" na prvoj dobavljačkoj inicijativi u Minhenu ugovorila saradnju s nemačkim "Jostom".\n"Vi ovde uspostavljate inicijalni kontakt nakon koga cenom postajete ili ne postajete interesantni potencijalnom kupcu. Predstavljate se u što boljem svetlu i nakon toga u periodu od šest meseci do godinu dana kada dajete sve od sebe da uverite nemačkog partnera da možete da ispunite sve kada je u pitanju kvalitet. Ako ste u stanju da ispunite uslove koje od vas traži nemački kupac, vi ste u stanju da se takmičite sa najboljima u Evropi", kaže Ljuban Panić iz "Ming kovačnice" Niš.\nNa spisku nemačkih kompanija koje su došle da traže dobavljače su "Erbas", "Drekslmajer", "Knor", "Eberšpeher".\n"Imali smo ranije dobavljače sa ovih prostora i saradnja je bila dobra. Odmakli smo u pregovorima o isporuci delova za auto-industriju s nekoliko kompanija, s kragujevačkom 'Teknijom', sa FPM-om u Boljevcu", kaže Tomas Ror iz "Eberšpehera".\nPosle prethodne Inicijative održane u Dortmundu, srpske firme su zaključile 10 ugovora s nemačkim kompanijama.


Naučnici i studenti u protestoj šetnji: Znanjem protiv diktature | Autonomija\nNaučnici i studenti u protestoj šetnji: Znanjem protiv diktature\n"Marš za nauku, a ne marš nauko"\nNaučnici i učesnici protesta Protiv diktature krenuli su danas oko 17.30 sa platoa ispred Srpske akademije nauka i umetnosti (SANU) u protestnu šetnju centralnim beogradskim ulicma.\nKratko su zastali ispred Filozofskog fakulteta, a zatim će, kako su ranije najavili, šetnju nastaviti do Muzeja Nikole Tesle u Krunskoj ulici i do zgrade Vlade Srbije u Nemanjinoj.\nNaučnici Srbije okupili su se u 17 sati ispred zgrade SANU protestujući zbog malih izdvajanja za nauku. Na taj način pridružili su protestu koji se istovremeno održava u više od 500 gradova u svetu.\nUčesnici marša nose transparente „Marš za nauku, a ne marš nauko“, „Marš znanja a ne marš znanju“, „Znanjem protiv diktature„.\nJedna od učesnica marša Jelena Repajić, s Filozofskof fakulteta, rekla je novinarima da su u Srbiji najmanja izdvajanja za nauku u Evropi.\n„Marš za nauku“ podržala je i grupa učesnika protesta „Protiv diktature“.


“SKRETANJE PAŽNJE SA POTRESA U SDA” Cvijanovićeva o napadima na Viškovića - Srpskainfo\nPredsjednik Republike Srpske Željka Cvijanović izjavila je Srni da joj djeluje kao namjerno puštena priča o lažnom svjedoku u vezi sa premijerom Radovanom Viškovićem.\nOna smatra da je to način da se pažnja javnosti skrene sa potresa u SDA odlaska Aljoše Čampare i njegovih optužbi na račun dojučerašnjih stranačkih kolega i visokopozicioniranog kadra SDA.\n– U vrijeme kad Republika Srpska i Srbija proslavljaju praznik srpskog jedinstva, a bošnjački političari Džaferović, Izetbegović i Komšić histerišu zbog Dodikove posjete zvaničnom Zagrebu, izgleda da je napad na Viškovića spasonosna tema za kontaminirano Sarajevo. Od Republičkog centra za istraživanje rata, ratnih zločina i traženje nestalih lica Republike Srpske čuli smo o nekredibilnosti tog svjedoka i njegovim lažnim svjedočenjima pred Sudom BiH – istakla je Cvijanovićeva.\n– Nažalost, nagledali smo se svega i svačega u okviru i međunarodnog sudovanja i onog na nivou BiH, tako da vidimo i nevino osuđene, ali i ratne zločince koji se šepure po BiH, a ni jedan sud niti je htio, niti se usudio da ih osudi jer se to nije uklapalo u osmišljenu političku konstrukciju – konstatovala je Cvijanovićeva.\n– Ali, imati s jedne strane takve optužbe, a s druge strane tvrdnje da je riječ o svjedoku koji je psihički poremećen i koji je za novac lažno svjedočio, a onda sve to eksploatisati medijski, i to baš kad je na sceni opšta pometnja u političkom Sarajevu, onda to zaista djeluje s lošom namjerom – naglasila je Cvijanovićeva u izjavi za Srnu\nPolitika Radovan ViškovićŽeljka Cvijanović


RBM produžio zvučni zid za sprečavanje buke - Radio televizija Bor\nRBM produžio zvučni zid za sprečavanje buke\n03. feb, 2018.\nMAJDANPEK - Kako bi nivo buke koji, prolaskom teških vozila, dopire sa Površinskog kopa Rudnika bakra Majdanpek bio smanjen i doveden u granice dozvoljenog, zvučna barijera u dužini od 15 metara, postavljena prošle godine, produžena je na 48 metara.\n„Na ovaj način nivo buke smo smanjili za 25 decibela i doveli ga u granice dozvoljenih vrednosti, što će posebno značiti stanarima zgrade najbliže obodu površinskog kopa“, ističe Jagodinka Bogdanović, inženjer ekologije u RBM.\n„Nabavka panela, punjenih kamenom vunom, koji se, inače, postavljaju i duž autoputeva, koštala je dva miliona dinara, a radove su izveli radnici mašinske radionice Proizvodnih usluga Rudnika bakra Majdanpek. Kompletan posao biće zaokružen postavljanjem još pet metara zvučne barijere, čija je visina između četiri i pet metara, u zavisnosti od konfiguracije terena“, dodaje Bogdanović.\nInače, nivo buke sa površinskog kopa povećan je sa aktuelizovanjem radova na istočnom delu Južnog revira, jer transportni put kojima se kreću teška vozila i zgradu na početku Rudarske ulice deli samo ograda.\nRBM produžio zvučni zid za sprečavanje buke, 3. februar 2018. (RTV Bor)\nViše iz ove kategorije Januarska proizvodnja u RBM- u »


Jasna Dimitrijević, Foto: Aleksandar Jovanović Cile\npromene na čelu\nImenovanjem članova Upravnog odbora, nastavljeno je konstituisanje uprave Narodnog pozorišta koje treba da modernizuje nacionalni teatar\nObjavljeno: 20.12.2018. 16:25h\n-Vlada Srbije imenovala je danas Upravni odbor Narodnog pozorišta, a na mesto predsednika Odbora izabrana je Jasna Dimitrijević, pozorišna producentkinja i upravnica Zadužbine "Ilije M. Kolarca" u Beogradu.\nZa članove Upravnog odbora imenovani su Nikola Mijailović, operski pevač i redovni profesor Fakulteta muzičke umetnosti u Beogradu, primabalerina Ašhen Ataljanc, osnivačica Plesne škole "Ašhen Ataljanc", Filip Bojić, docent na Pravnom fakultetu Univerziteta u Beogradu, Marko Čkonjević, distributer za kinematografiju, menadžer u kulturi i osnivač "Fame solutions" u Beogradu.\nOstali članovi su Dejan Kolarov, solista Baleta Narodnog pozorišta u Beogradu, i Jasna Nuhović, diplomirana pravnica iz Narodnog pozorišta u Beogradu.\nImenovanjem članova Upravnog odbora, nastavljeno je konstituisanje uprave Narodnog pozorišta koje treba da modernizuje nacionalni teatar, uvede bogatiju i raznovrsniju produkciju, ostvari snažniju međunarodnu saradnju i koprodukciju i razvije obrazovne programe.\nUz modernizaciju rada, neophodno je unapređenje uslova rada, što uključuje obnovu dela infrastrukture i bolju organizaciju rada, navodi se u saopštenju sa današnje sednice Vlade Srbije.\nJasna DimitrijevićKolaracUO Narodnog pozorištaNarodno pozorišteBeogradVlada Srbije


Izvor: B92, 05.Mar.2021, 15:28\nPredsednik Skupštine Srbije Ivica Dačić primio je danas u oproštajnu posetu ambasadora Turske Tanžu Bilgiča.\nZamolio ga je da prenese izraze saučešća povodom pada vojnog helikoptera u Turskoj i pogibije 11 članova posade.\nDačić je istakao da su bilateralni odnosi Srbije i Turske na visokom nivou i da će na funkciji >> Pročitaj celu vest na sajtu B92 << predsednika parlamenta nastojati da ih dalje unapredi kroz jačanje parlamentarne saradnje.\nObostrano je ocenjeno da je politički dijalog poslednjih godina bio veoma intenzivan, a isto se može reći i za ekonomsku saradnju, imajući u vidu da je ekonomska razmena u poslednje četiri godine gotovo duplirana, navodi se u saopštenju parlamenta.\nIzražena je spremnost da se saradnja nastavi u svim oblastima od obostranog interesa.\nNa sastanku se razgovaralo o mogućnostima jačanja parlamentarne saradnje i dogovoreno da se, čim se za to steknu uslovi, organizuju razmene poseta između predsednika parlamenata dve zemlje.\nAmbasador Bilgič je zahvalio na izuzetnoj saradnji koju je tokom svog mandata ostvario sa Dačićem dok je obavljao funkciju šefa diplomatije, kao i sa Ministarstvom spoljnih poslova, ali i sa svim ostalim institucijama u Srbiji.\nDačić je zahvalio Bilgiču na izuzetno aktivnom angažmanu tokom njegovog mandata u Beogradu i poželeo mu uspeh u daljoj karijeri.


Bajčetina - Blic Online\nInsajder: Agencija proverava odakle Nikolićima novac za crkvu u Bajčetini\nAgencija za borbu protiv korupcije će u okviru praćenja imovine funkcionera, vršiti provere izgradnje crkve u Bajčetini čiji je ktitor predsednik Tomislav Nikolić, preneo je danas Insjader.net.\nPatrijarh danas u Bajčetini osveštava crkvu, zadužbinu predsednika Nikolića\nPatrijarh Srpske pravoslavne crkve Irinej služiće danas u Bajčetini, kod Kragujevca svetu arhijerejsku liturgiju i osveštati hram Svetog velikomučenika Dimitrija, zadužbinu predsednika Tomislava Nikolića.\nNikolić na osveštanju crkve u Bajčetini\nPredsednik Srbije Tomislav Nikolić prisustvovaće u subotu, 27. maja, Svetoj arhijerejskoj liturgiji i osveštenju crkve Svetog velikomučenika Dimitrija u Bajčetini.\nSAZNAJEMO Evo šta će se desiti sa Nikolićevom crkvom u Bajčetini\nNikolićevoj crkvi u Bajčetini stiže poklon iz Jermenije - IKONA OD DVA METRA\nPredsednik Srbije Tomislav Nikolić sastao se danas sa biskupom Datevom Hagopianom, prelatom rumunskih Jermena, koji mu je preneo informaciju da je poklon njegove Svetosti Karekina II, vrhovnog Patrijarha i Katolikosa svih Jermena, ikona Majke Božije, namenjena crvki Svetog Dimitrija u Bajčetini, na putu ka Srbiji.\nZadužbina predsednika Srbije Tomislava Nikolića, koja se gradi u selu Bajčetina, vredi više od milion evra.\nLet iznad Nikolićevog gnezda: Avioni utvare muče predsednika\nNadležni sa tri sportska aerodroma u blizini Bajčetine kažu za „Blic“ da nije bilo nikakvih turističkih razgledanja kuće Tomislava Nikolića iz vazduha.\nMUP: Mi smo obavili svoje oko Bajčetine\nBezbednosna procena za neku osobu, a naročito za predsednika Srbije Tomislava Nikolića, predstavlja službenu tajnu koja se po zakonu ne može dostavljati bilo kome.\nNikolić seosku kuću proglasio za rezidenciju\nTomislav Nikolić je vikendicu u Bajčetini prekrstio u predsedničku rezidenciju. Međutim, seoska kuća Nikolića u odlukama Vlade nije tako tretirana.\nNakon zabrane fotografisanja, nad rodnim selom predsednika Tomislava Nikolića uskoro ni sportski avioni neće smeti da lete. I to zbog buke. I bezbednosti.


Maturanti Šeste beogradske gimnazije i nastavnice geografije Ana Kovačević i Jasna Perić, učestvovali su u drugoj sesiji projekta Strateškog partnerstva\nmobilnosti učenika i nastavnika K229, Fondacije Erazmus +.\nDomaćin susreta našeg tima i škola iz Mađarske, Rumunije i Turske bila je škola BRG- BORG iz Beča. Maturanti su najpre prikazali karakteristike vaspitno-obrazovnog rada svoje škole a potom učestvovali u projektnim aktivnostima timova svih šest škola učesnica. Tokom susreta eksperti Univerziteta prirodnih resursa i prirodnih nauka u Beču, Marlen Haiman i Iris Kempter prikazale su prezentaciju o Sedimentima i mikroplastici u rečnim tokovima i održale predavanje o Regulisanju rečnog toka Dunava u Bečkom basenu.\nUčesnici projekta posetili su Nacionalni park „Lobau“ i upoznali geografske odlike i biodiverzitet ovog područja. Na obali Dunava učenici su analizirali hemijski kvalitet vode iz rečnog toka. Tokom boravka domaćini su organizovali posetu hidrocentrali koja pored napajanja Beča električnom energijom omogućava čišćenje rečnog korita od sedimenata i raznovrsnog otpada.\nU slobodno vreme, tim Šeste beogradske gimnazije posetio je carski kompleks Šembrun, muzejski kompleks Belvedere, Albertinu, Prirodnjački muzej, Muzej istorije umetnosti, Muzej primenjenih umetnosti, Kuću leptira, mnogobrojna zdanja, katedrale kao i kompleks palata i muzeja Hofburg.\nNastavak realizacije projekta sledi u maju u rumunskom gradu na obali Crnog mora, Konstanci.


Država sigurniji gazda od tajkuna\nU narednih mesec dana trebalo bi da bude predložen novi model rešavanja statusa PKB korporacije, nekadašnjeg Poljoprivrednog kombinata Beograd. Da li će predlog Dragana Đilasa, gradonačelnika Beograda, da PKB postane javno preduzeće u vlasništvu grada biti realizovan pokazaće vreme. U prilog ideji o stvaranju još jednog javnog preduzeća u nadležnosti grada je i upozorenje Saše Dragina, ministra poljoprivrede, da to ministarstvo neće dozvoliti da bilo ko iskoristi privatizaciju, kako bi jeftino došao u posed plodnog zemljišta\nMilan Prostran, sekretar Odbora za poljoprivredu Privredne komore Srbije, u izjavi za Danas ističe da u rešavanju sudbine PKB korporacije ne bi trebalo žuriti, ali ne isključuje mogućnost privatizacije. Naš sagovornik, međutim, upozorava da bi budući kupac lako mogao da odluči da se oslobodi stočnog fonda i viška zaposlenih, što bi bio siguran znak da ga zanima samo zemljište.\n- Ukoliko bi se takav scenario ipak dogodio, to bi značilo da je tržište ostalo bez oko 200.000 litara mleka i nekoliko hiljada tona mesa što bi potrošači svakako osetili. Ne treba zaboraviti da je jedna od prednosti PKB-a upravo povezanost biljne i stočne proizvodnje sa preradom i plasmanom. Osim toga, PKB je udaljen samo 15 kilometara od dvomilionskog tržišta glavnog grada. Pogodnost je i to što PKB ima visok procenat državnog kapitala, oko 35 odsto, koji je nastao supstitucijom dugovanja prema budžetu - ističe Prostran.\nOn podseća da su svi dosadašnji pokušaji privatizacije ovog kombinata propali, pre svega zato što PKB koristi oko 17.000 hektara državne zemlje koja se može davati u zakup, ali ne može da bude predmet privatizacije. Prostran ukazuje i na činjenicu da je država uložila značajna finansijska sredstva u melioraciju i isušivanje močvarnog zemljišta na kome su sada oranice.\n- Nije na odmet podsetiti i na dosadašnje greške u privatizaciji velikih poljoprivrednih sistema koje se još uvek „leče“. U tom kontekstu pomenuo bih privatizaciju inače uzornih poljoprivrednih gazdinstava u okolini Sombora, čija je proizvodnja propala ili su ugovori sa novima vlasnicima raskinuti. Sada grad Sombor pokušava da te firme reorganizuje po ugledu na „beogradski model“ o stvaranju javnog preduzeća. Ali, PKB je specifičan slučaj s obzirom na to da zakonska regulativa o glavnom gradu dopušta mogućnost stvaranja javnog preduzeća - ističe Prostran.\nSudeći prema izjavi gradonačelnika Dragana Đilasa, grad će „učiniti sve da preduzeća koja hrane Beograd postanu profitabilna, što u slučaju PKB-a znači zaustavljanje privatizacije i opstanak kombinata u vlasništvu države, dok bi u međuvremenu bilo određeno šta je građevinsko, a šta poljoprivredno zemljište.\nInicijativa gradskih vlasti naišla je na podršku Ministarstva poljoprivrede, šumarstva i vodoprivrede, kao i Agencije za privatizaciju, a upućen je i predlog da se PIK Zemun, sa oko 3.500 hektara obradivih površina kao i kombinat „Dragan Marković“ u Obrenovcu, pripoje PKB-u. Procenjuje se da bi novi vlasnik PKB-a u startu izgubio prednost koju korporacija sada ima, a to je proizvodnja na velikim površinama. Osim toga, novi vlasnik ne bi bio u poziciji kakvu sada ima PKB, jer prema odredbama Zakona o zemljištu, lokalne samouprave imaju pravo da površine koje su u vlasništvu države izdaju u zakup drugim pravnim licima, pri čemu se 40 odsto ostvarenog prihoda sliva u opštinsku kasu dok preostalih 60 odsto prihoduje državni budžet, što znači da bi u slučaju privatizacije, opštine bile stimulisane da oglase nadmetanje za zemljište u kome novi korisnik ne bi imao prednost.\n- Očekujem da će u naredne dve nedelje Vlada Srbije usvojiti zaključak o podržavljenju PKB-a. Jer, ideja je dobra i zadovoljava kako interese PKB-a, koji će „znati“ kojim površinama za jesenju setvu raspolaže, dok će grad Beograd sprečiti prenamenu zemljišta - izjavio je za Danas Milan Veljović, generalni direktor PKB korporacije.\nTekstilci više neće da plaćaju porez\nUnija proizvođača tekstila zatražiće hitan sastanak sa predsednikom Vlade Mirkom Cvetkovićem, na kome će zatražiti ukidanje sive ekonomije, smanjivanje poreza i doprinosa na zarade koje se isplaćuju u toj grani, kao i smanjenje osnovice na koju se one obračunavaju, saopšteno je posle sabora tekstilaca koji je održan proteklog vikenda\n- U sivoj ekonomiji „vrti“ se više od četiri milijarde evra godišnje, a 90 odsto tog prometa čini tekstil. Inspekcije ne reaguju na visok udeo švercovane robe, koja se prodaje na buvljacima, uličnim tezgama i u komisionim radnjama. Zbog toga su legalne fabrike sve ugroženije, tako da čak i one koje su u poslednje dve decenije uspele da se pozicioniraju na domaćem tržištu, čak i da realizuju značajne izvozne poslove, sada primorane da šalju zaposlene na prinudne odmore. Promet u maloprodaji pao je za više od 40 odsto i procenjujemo da će više od 70 odsto firmi iz grane na jesen zatvoriti svoje pogone, jer neće imati obrtna sredstva da uđu u novi ciklus proizvodnje. Bez posla će ostati najmanje 50.000 radnika. Preduzeća koja imaju neke šanse da opstanu, najavila su da će, ukoliko se odmah ne pokažu neki rezultati u suzbijanju sivog tržišta, prestati da uplaćuju porez na dodatu vrednost, jer više ne žele da finansiraju državne institucije koje ne rade ono za šta su plaćene - kaže za Danas Milan Knežević, predsednik Unije tekstilaca i dodao da će sredstva namenjena za PDV izdvajati na poseban prolazni račun, ali da se ona neće uplaćivati u budžet sve dok država ne obezbedi da svi učesnici na tržištu rade pod jednakim uslovima.\nBanke u Srbiji sve češće zbog ne plaćanja kredita aktiviraju hipoteke na stanove, lokale i zemlju\nIpak u “Erste” banci kažu da kod njih do sada nije aktivirana ni jedna hipoteka nad imovinom fizičkih lica.\n“Mogu da kažem da se to jako retko dešava kod nas u banci, i u Srbiji uopšte. Mogu da kažem da su naši građani izuzetno redovni u plaćanju svojih obaveza po hipotekarnim kreditima. Ono što je neka praksa jeste da se klijent opomene pre svega pismeno, a posle toga telefonski, negde na kraju dana dolazi do aktiviranja hipoteke”, objašnjva Slavko Carić iz “Erste” banke.\nPrema podacima Narodne banke Srbije, u poslednjih sedam meseci broj kredita sa čijom se isplatom kasni više od tri meseca kod privrede je udvostručen, dok je stanovništvo mnogo redovnije u isplati.\nO periodu do kojeg se toleriše kašnjenje u plaćanju rata i trenutku kada se aktivira hipoteka bankari nerado govore. Rokovi su, kako objašnjav Ljiljana Milošević iz “Komercijalne banke”, vrlo rastegljivi.\n“Posle sedmog dana od kašnjenja ide telefonski razgovor. Telefonski razgovori po proceduri mogu da budu i 15. i 20. dana, ali oni su mnogo češći” , navodi ona.\n“Već posle nekog 20. dana mi razmišljamo, pišemo prvu opomenu klijentu. U toj opomeni vi date neki rok do kad on treba da se javi banci, da razgovara i ja moram da kažem da se klijenti odazivaju”, kaže Miloševićeva.\nTužba ide posle poslednje opomene pred utuženje. Da li će to biti neka treća opomena ili kako god, to je opet sve od klijenta do klijenta”, objašnjava ona.\nDalja procedura je sledeća - posle utvrđivanja tržišne vrednosti nekretnine, banka putem oglasa oglašava prodaju nekretnine. Kada se proda, banka prvo namiri svoja dugovanja, a razlika ako ostane vraća se dužniku.\nFiksna rata - siguran san\nDinarski krediti sa fiksnom kamatom u vreme ekonomske krize bili bi prihvatljivi za klijente\nGrađane zadužene kreditima, ali i one koji nameravaju da kreditnu pomoć potraže kod banaka, više od svega brine rata koja se, kako su se mnogi žalili, menja iz meseca u mesec i to uglavnom naviše. Da li je u pitanju promena na koju je građanin pristao potpisujući ugovor, a koja je po pravilu napisana sitnim slovima, ili ne, i toj glavobolji pojedine banke su pronašle lek. Naime, od skoro na tržištu srpskog bankarstva građanima su dostupni krediti sa fiksnom kamatom i što je najvažnije fiksnom ratom, jer su u pitanju dinarski krediti.\nRata kao zaštita\nNe računajući subvencionisane dinarske kredite koje će Vlada Srbije ponuditi svojim građanima u cilju spasavanja od najveće ekonomske krize posle Drugog svetskog rata, Folksbanka je još prošle godine građanima ponudila dinarske kredite sa fiksnom kamatom i fiksnom ratom.\n- Ovim kreditima Folksbanka štiti svoje klijente od fluktuacije kursa, kretanja libora i euribora koji su uticali na povećanja rata kod kredita indeksiranih u evrima ili švajcarskim francima. Od početka ove godine nastavljen je pozitivan trend u plasmanima dinarskih kredita sa fiksnom ratom. Ilustracije radi, u segmentu auto kredita u dinarima koji imaju fiksnu kamatnu stopu i fiksnu ratu, u prva četiri meseca ove godine odobrili smo preko 450 kredita u vrednosti od tri miliona evra - objasnila je Željka Popović Isajev, stručni saradnik Odeljenja za razvoj proizvoda Folksbanke.\nU ovoj banci moguće je dobiti dinarske keš, potrošačke i auto kredite sa fiksnom mesečnom ratom. Keš kredit sa fiksnom ratom se odobrava bez žiranata, depozita ili učešća. Uz fiksnu mesečnu ratu od 2.500 dinara moguće je podići iznos od 50.344 dinara na 24 meseca i efektivnom kamatnom stopom od 22,81 odsto. Takođe, građani Srbije mogu da izaberu i potrošački kredit koji je namenjen kupovini robe široke potrošnje. Uz profakturu prodavca moguće je kupiti računare i računarsku opremu, belu tehniku, nameštaj ili platiti letovanje. Za kredit od 61.080 dinara i period otplate od 60 meseci fiksna mesečna rata iznosi 1.500 dinara, dok je EKS 21,59 odsto.\nU ponudi Folksbanke su i dinarski krediti sa fiksnom mesečnom ratom za kupovinu automobila gde EKS iznosi 17,83 odsto, period otplate je do 84 meseca, a maksimalno opterećenje primanja je do 50 odsto. Učešće za ovakvu vrstu kredita iznosi 10 odsto, dok je za polovni automobil učešće od 20 odsto.\nKriza stabilizuje ratu\nJoš jedna banka u Srbiji građanima nudi fiksnu kamatu, ali samo kod kredita indeksiranih u evrima. Naime, Sosijete Ženeral banka nudi fiksnu kamatu na potrošačke, gotovinske, auto, pa čak i stambene kredite indeksirane u evrima.\n- Kada su u pitanju čisto dinarski krediti, za sada nema uslova za njihovo odobravanje uz fiksnu kamatu, pre svega zbog volatilnosti domaće valute i oscilacija vrednosti repo stope. Fiksna kamata obezbeđuje sigurnost u pogledu visine rate tokom celog perioda otplate, zbog čega je Sosijete Ženeral ponudila fiksnu kamatu na indeksirane kredite, a ukoliko se steknu uslovi, ponudiće fiksnu kamatu i na dinarske kredite - rekao je Miroslav Rebić, član Izvršnog odbora Sosijete Ženeral banke.\nU Inteza banci smatraju da je suština fiksnih kamatnih stopa da se smanji rizik za korisnike kredita i u tom smislu one su uvek više od prosečnih kamatnih stopa na tržištu u datom trenutku. Veliko je pitanje koliko bi takve kamatne stope bile konkurentne na tržištu, te zbog toga Inteza banka u ovom momentu ne razmišlja o takvom proizvodu.\n- Dinarski krediti sa fiksnom kamatom u vreme ekonomske krize bili bi prihvatljivi za klijente, ukoliko bi fiksne kamatne stope bile niže od ostalih kamatnih stopa za iste ili slične proizvode - kažu u Inteza banci.\nBIP daje kapital za otpis dugova\nVlasnik Beogradske industrije piva (BIP) podneo je zahtev da država otpiše dugove tom preduzeću, a da zauzvrat preuzme deo kapitala BIP-a\nAgencija za privatizaciju doneće konačnu odluku o sudbini privatizacije BIP-a\nAgencija za privatizaciju je saopštila da još nema informaciju o iznosu poreskog duga BIP-a na kraju 2008. godine, navodi se u saopštenju koje je izdato nakon sastanka predstavnika Agencije sa malim akcionarima BIP-a, koji traže raskid ugovora o privatizaciji BIP-a.\nU saopštenju se navodi da će Agencija za privatizaciju informaciju o dugu BIP-a, kada je dobije, proslediti Ministarstvu ekonomije i da će Vlada Srbije tada odlučiti da li će prihvatiti zahtev za preuzimanje kapitala BIP-a u zamenu za dugove.\nU Agenciji za privatizaciju kažu da se za sada ne zna kada bi mogla da bude doneta odluka o zahtevu BIP-a i sudbini ugovora o privatizaciji, jer je potrebno proveriti sve informacije i sprovesti kontrole.\nVlasnik BIP-a bi državi trebalo da u produženom roku do 4. juna dostavi dokaz da su državni organi obustavili prinudnu naplatu dugova putem prodaje imovine BIP-a. BIP je 2007. godine prodat konzorcijumu litvanske Alite i švedskog „Junajtid nordik beveradžiza“. Litvansko-švedski konzorcijum ima udeo od 51,9 odsto u BIP-u.\nMali akcionari BIP-a protestvuju i traže raskidanje ugovora o privatizaciji zato što, kako se navodi u njihovom saopštenju, vlasnici "uništavaju imovinu BIP-a, na šta Agencija nije reagovala".\nPrema podacima Agencije za privredne registre, BIP ima 720 zaposlenih i u 2008. godini imao je dobit od 295,3 miliona dinara, dok je u 2007. godini radio s gubitkom od 849,9 miliona dinara i imao je 1.081 zaposlenog.


Savet Evrope: Valja tek trećina Zakona o radu - Penzin\nPočetna Magazin Godine Savet Evrope: Valja tek trećina Zakona o radu\n– Od 22 odredbe Zakona o radu Republike Srbije, osam su u skladu sa poveljom, tri je krše, dok za preostalih jedanaest nema dovoljno podataka za ocenu – navodi se u izveštaju Komiteta za društvena prava Saveta Evrope.\nKao članica Saveta Evrope i potpisnica Evropske društvene povelje kojom se utvrđuju minimalna socijalna prava, Srbija se obavezala da podnosi relevantne zakone na ocenu Komitetu i da postupa u skladu sa preporukama.\nNapomena: U saopštenju koje je prenela Politika navodi se da je reč o staroj verziji zakona, tj. propisima koji su važili do kraja 2012, i da će izmene biti razmatrane tek u sledećem izveštaju – 2016. godine.\nMeđutim, Komitet je u današnjem izveštaju konstatovao da je Srbija 2013. godine za gotovo tri meseca probilla rok za slanje zakona na ocenu, a zatim se oglušila o zahteve da dostavi dodatne informacije.\nNa osnovu raspoloživih podataka, Komitet je zaključio da je osam odredbi u skladu sa Poveljom, ali da je paragrafi koji se odnose na pravo na pravičnu naknadu, pravo na organizovanje i pravo na kolektivno pregovaranje – krše.\nU izveštaju se navodi da Srbija, uprkos ponovljenim zahtevima, nije dostavila podatke o još 11 odredbi, tako da nije moguće utvrditi jesu li u skladu sa Poveljom i traži se da to što pre učini, javlja Tanjug.\nTags:Evropaposaoprava radnikaradniciSavet EvropeSrbijaZakon o raduzakoni


Skupština Kosova: Vlada i EU da ne dozvole formiranje srpskog entiteta\nPoslanici Skupštine Kosova protive se unapređenju statuta Asocijacije sprskih opština u jedan poseban etnički entitet. Poslanici iz redova pozicije i opozicije zatražili su od Vlade Kosova i EU da ne dozvole formiranje srpskog entiteta. Zabrinutost kod poslanika zasniva se na izjavama nekoliko novih srpskih predsednika opština na Kosovu koji ne priznaju državu Kosovo, kao ni Ustav i zakone.\nPoslanik iz redova vladajuće Demokratske partije Kosova, Arsim Bajrami, kazao je da neprihvatanje lokalne vlasti po Ustavu Kosova predstavlja nov izazov za Kosovo, s obzirom da su novi srpski predsednici izabrani na legalan način.\n“U prvom redu, Vlada i Ministarstvo lokalne samouprave trebaju poduzeti sve potrebne mere kako bi monitorovale zakonitost u radu predsednika srpskih opština i skupština opština, a kako bi se sprečilo bilo kakvo nezakonsko eventualno delovanje. Treba se što pre definisati statut Asocijacije srpskih opština kako bi se izbeglo formiranje izvršnog entiteta ove Asocijacije”, kazao je Bajrami.\nŠef parlamentarne grupe pokreta Samoopredeljenje,Visar Ymeri, današnji rizik o stvaranju srpskog entiteta na Kosovu putem Asocijacije srpskih opština koja predviđa 10 opština na Kosovu, smatra posledicom dijaloga sa Beogradom.\n“Sada imamo politički ojačanu Srbiju na Kosovu, sa legalizovanom vlašću i odvojenom policijom i sudstvom. Imamo predsednike opština koji kažu da ne priznaju državu Kosova i da direktno rade sa Srbijom na Kosovu. Ti predsednici se spremaju da osnuju svoju srpsku republiku koju oni nazivaju asocijacijom opština a kako bi imali jedan enitet na Kosovu koji ne priznaje Kosovo. Ovo je rezultat pregovora kojim predvodi Hashim Thaci”, kazao je Ymeri.\nOn je pozvao kosovske institucije da ne dozvole novim gradonačelnicima opština koji ne priznaju državu Kosovo da preuzmu mesto gradonačelnika.\nZabrinutost oko Asocijacije srpskih opština izrazili su i u Alijansi za budućnost Kosova, čiji je podpredsednik, Blerim Shala, inače koordinator u političkom dijalogu Prištine i Beograda.\nPoslanica iz alijanse, Donika Kadaj Bujupi, navodi da izbegavanje sprovođenja sporazuma od 19. aprila i redefinisanje ovlašćenja asocijacije može da promeni poziciju ove partije u dijalogu.\n“U ime Alijanse tražimo da se pridržavamo onoga za šta se glasalo u parlamentu na osnovu Ustava i zakona Kosova, u suprotnom ćemo zatražiti promenu pozicije u dijalogu”, kazala je ona.\nKaznili političare i glasali za promene: Građani izmenili političku mapu Kosova\nBaraliu: Opštine pod vlašću "Srpske" izazov za Kosovo


Evropa - Novosti dana - 21.02.2019 | Sputnjik Srbija\nAustrijski ministar: EU će biti kompletna kada ceo Balkan bude njen deo\nAustrijski ministar zadužen za EU Gernot Blimel izjavio je danas na konferenciji u Beču da je njegova zemlja pristalica približavanja zemalja Zapadnog Balkana Evropskoj uniji, ističući da postoji snažno uverenje da će EU biti kompletna tek onda kada čitav region bude deo Unije.\nItalijani skupljaju potpise za poništenje priznanja nezavisnosti Kosova\nItalijani prikupljaju potpise i zahtevaju od svog Parlamenta da poništi priznanje nezavisnosti Kosova, a peticiju je pokrenuo u Bolonji italijanski Komitet za očuvanje kulturne baštine.\nProtest u Barseloni: Hiljade ljudi na ulicama, saobraćajnice blokirane\nPristalice nezavisnosti Katalonije blokirale su auto-puteve, ulice i železničke pruge širom tog španskog regiona. Generalni štrajk organizovali su sindikati radnika i studenti koji se zalažu za nezavisnost Katalonije.\nPredsednik Ukrajine Petro Porošenko je svoj nastup na Generalnoj skupštini Ujedinjenih nacija, tokom kojeg je sve vreme iznosio optužbe Rusije, iskoristio kao deo svoje predizborne kampanje, izjavio je stalni predstavnik Rusije pri UN Vasilij Nebenzja.\nPorošenko ne isključuje mogućnost velikog rata s Rusijom\nPredsednik Ukrajine Petro Porošenko optužio je Moskvu da priprema vojni napad na njegovu zemlju.\nUkrajinska vojska izvela taktičke vežbe na obali Azovskog mora\nUkrajinska vojska je održala taktičke vojne vežbe s bojevim gađanjem na obalama Azovskog mora, saopštio je Generalštab oružanih snaga Ukrajine.\nPorošenko: Lično sam iznosio mrtve sa Majdana\nPredsednik Ukrajine Petro Porošenko izjavio je da je lično iznosio tela poginulih za vreme demonstracija na Majdanu, preneli su ukrajinski mediji.\nUkrajinska vojska je tokom 19. februara ispalila više od 60 granata kalibra 120 i 82 milimetra prema jugu samoproglašene Donjecke Narodne Republike i predgrađima Donjecka i Jasinovate, izjavio je predstavnika DNR u Zajedničkom centru za kontrolu i koordinaciju prekida vatre.\nBrisel menja ploču: Britanci će možda izaći na evropske izbore\nPredsednik Evropske komisije Žan Klod Junker ne isključuje mogućnost da Britanci učestvuju na predstojećim izborima za Evropski parlament u maju.\nPokretanje „Severnog toka 2“ stavilo je tačku na „ukrajinki monopol“ po pitanju tranzita gasa, izjavio je šef austrijskog koncerna OMV koji učestvuje u realizaciji gasovoda Rajner Zale u intervjuu nemačkom listu „Frankfurter algemajnecajtung“.\nPet pripadnika ukrajinske vojske aktivirali su nagaznu minu dok su pokušavali da se probiju na teritoriju Luganske Narodne Republike, izjavio je predstavnik narodne milicije te samoproglašene republike Andrej Maročko.


Судбина ФАП-а: Финцима и предузеће и субвенције | УДРУЖЕНИ СИНДИКАТИ СРБИЈЕ "СЛОГА"\nHome » PRENOSIMO » Sudbina FAP-a: Fincima i preduzeće i subvencije\nU Sindikatu „Sloga“ FAP Priboj sumnjaju da će privatizacija biti uspešno sprovedena\nBeograd, 7.jul to14.godine – Iako nisu protiv privatizacije preduzeća, članovi Sindikata „Sloga“ FAP Priboj veoma su skeptični da će svojinska transformacija biti sprovedena na adekvatan način.\nNaime, u toj podružnici Udruženih sindikata Srbije „Sloga“ ističu da postoji suviše nedoumica oko načina privatizacije preduzeća, troškova, biznis plana budućeg poslodavca iz Finske, broja i načina odabira zaposlenih koji će ostati da rade u fabrici i na koji način će biti rešen status onih koji budu proglašeni za tehnološki višak.\n„Sloga“ traži da se Memorandum o razumevanju koji je potpisan između finske kompanije Sisu i Vlade Srbije stavi na uvid javnosti, jer postoji sumnja da ugovorom nije obuhvaćena i eksploatacija pogona Montaže gde bi se obavljala montaža vozila. Iz tog sindikata Vladi postavljaju pitanje da li je ugovorom Fincima dato i srce FAP-a, pogon Montaže ili su ga se oni odrekli nauštrb finansijskog podsticaja države Srbije i vlasništva nad skupim presama iz imovine FAP-a. Petar Petrović, predsednik Sindikata „Sloga“ FAP Priboj, kaže za Danas da je Memorandum o razumevanju sa finskom kompanijom Vlada Srbije potpisala u tajnosti.\n– Naš sindikat nije imao predstavnika u radnoj grupi koja se bavi sudbinom preduzeća pa samim tim nemamo nikakav uvid to što je dogovoreno sa Fincima. Osnovno pitanje je koliko će radnika ostati da radi u fabrici i kakav će socijalni program biti ponuđen onima koji odlaze. Finci su rekli da će odmah zaposliti 200 ljudi a posle toga još 200, pa još 200. U ovom trenutku u fabrici ima 750 zaposlenih, i pitanje je koji su rokovi da Sisu zaposli dodatnih 400 radnika, kako je rečeno da će se desiti nakon potpisivanja Memoranduma. Dakle, niti je poznat biznis plan novog vlasnika, niti se zna na koji način će fabrika biti privatizovana, koji njeni delovi kao i na šta se prema Fincima obavezala država – navodi Petrović.\nPrema njegovim rečima, neophodna je smena sadašnjeg nelegalnog Nadzornog odbora i menadžmenta na čelu sa generalnim direktorom Zoranom Zakovićem, koji, kako tvrdi, ne daje verodostojne podatke državi.\n– Kao potvrda da je praksa prikrivanja uzela toliko maha da preti da nam uništi ceo sistem, navodimo prikrivanje dokumenata o prodaji dela imovine FAP-a, koji će biti potopljen izgradnjom hidroelektrane i pored izričitog protivljenja kolegijuma i stručnih službi fabrike. Pitamo se da li su o ovome obavešteni budući kupac i ovlašćene osobe iz državnih organa, nadležne za privatizaciju – naglašava Petrović.\nSindikat se protivi i najavljenom usvajanju ranije odbačenog finansijskog izveštaja za 2012, prema kom je FAP imao više od šest milijardi dinara u zalihama.\n– Taj izveštaj je netačan i zato tražimo hitnu reakciju Ministarstva privrede i policije. Izveštaj je odbačen u septembru 2013, a poslednji produženi rok za njegovo usvajanje bio je kraj septembra iste godine. Usledila su dva popisa imovine FAP-a, koja su potvrdila naše navode. Međutim, u međuvremenu je Nadzorni odbor doneo niz nezakonitih odluka, iako mu je mandat prestao zbog neusvajanja finansijskog izveštaja.\nInače, Vlada Srbije i finska kompanija Sisu potpisali su Memorandum o razumevanju krajem maja i tada je najavljeno da bi proizvodnja kamiona u FAP-u mogla da počne u septembru. S obzirom da je sadržina Memoranduma još uvek nedostupna javnosti, u medijima se spekulisalo da je srpska vlada finskom Sisu obećala podsticaje u iznosu od šest miliona evra. Navodno, Sisu je pre pet godina bio na ivici bankrota, zapošljava 52 radnika, a 2012. je ostvario profit od 590.000 evra. Statistički podaci pokazuju da je FAP 14 puta veći od svog kupca a da država Srbija Fincima daje subvencije deset puta veće od njihovog profita.\nZalihe prodate na kilogram\n– Između ostalog, Nadzorni odbor je nezakonito doneo odluku da se zalihe FAP prodaju kao staro gvožđe, i time je omogućio još jednu pljačku imovine fabrike. Bez poštovanja procedure, različiti rezervni delovi, specijalni merni i rezni alati, prodaju se privatnim preduzećima na kilogram, dok ih ta preduzeća preprodaju po višestruko skupljim cenama – tvrde u Sindikatu „Sloga“ FAP Priboj, i najavljuju da će o tome obavestiti i Savet za borbu protiv korupcije.\n„Dnevni list „Danas“ /link/\nNAZAD: Saopštenje Sloge: Odgovor proleterima iz Pokreta socijalista\nNAPRED: Sindikat Sloga: Zakon o radu naruku samo poslodavcima


Dodeljene nagrade na konkursu "Niko kao moj Beograd"\nDodeljene nagrade na konkursu „Niko kao moj Beograd“\nTanjug 26. aprila 2021. 14:53\nBEOGRAD – Tijana Lubura autorka je pobedničke fotografije na konkursu „Niko kao moj Beograd“, dok je druga nagrada pripala Milanu Radoviću.\nNagrade su dodeljene danas, a na konkurs Kulturnog centra Čukarica stiglo je 237 fotografija 35 autora.\nGradonačelnik Zoran Radojičić rekao je da se takvim konkursima i projektima afirmiše umetnost koja nije isključivo za školovane umetnike, već za sve građane.\n„Na taj način promovišemo ideju i ohrabrujemo sve Beograđane da se osmele i pokažu svoja umetnička dela, iako iza njih ne stoji diploma nekog umetničkog fakulteta. Ovakve akcije su spontane i iskrene, a pružaju uvid u svakodnevni pogled na grad iz ugla građana“, rekao je Radojičić, navodi se u saopštenju Gradske uprave.\nZahvalio je predsedniku opštine Čukarica Srđanu Kolariću i direktoru KC „Čukarica“ Miodragu Rakočeviću na ovoj inicijativi i sprovođenju ideje u delo.\nNaveo je da je ovo jedna od mnogih manifestacija koje su započete u okviru „Dana Beograda“ tokom kojih smo, dodao je, imali velike događaje sa puno učesnika, ali i male lokalne akcije koje su pokrenule opštine i njihove institucije.\n„Na taj način svi dajemo doprinos da živimo i doživljavamo umetnost na humaniji način. Umetnost i kultura nas zbližavaju i čine boljim“, rekao je Radojičić, koji je Tijani Luburi i Milanu Radoviću uručio nagrade.\nPredsednik opštine Čukarica Srđan Kolarić rekao je da ta opština prepoznaje značaj kulture i da zato svake godine održava veliki broj manifestacija.\n„Ulaganje u kulturu je ulaganje u budućnost. Pored stalnih manifestacija, nastojimo da svake godine pokrenemo nove“, rekao je Kolarić.\nPodsetio je da su Kulturni centar Čukarica, Galerija „73“ i Galerija „Sanja“ u Sremčici samo neka od mesta gde Opština Čukarica održava kulturne manifestacije.\n„Pre tri godine osnovali smo i Pozorište ‘Teatar na Brdu’ koje je veoma popularno. Trenutno radimo na rekonstrukciji zgrade iz 1840. godine u Žarkovu, u kojoj se svojevremeno nalazila stara škola, a gde će se u budućnosti nalaziti Muzej Čukarice i Žarkova“, rekao je Kolarić, dodaje se u saopštenju.


RTCG - Radio Televizija Crne Gore - Nacionalni javni servis :: Društvo :: Nema obustave operacija, radimo 24 sata\nRTCG Portal [ I. P. ]\n17. 01. 2022. 08:08 >> 08:15\nNema obustave operacija, radimo 24 sata\nOperacioni blok, kako je rekao u Jutarnjem programu TVCG, radi 24 sata dnevno - 365 dana u godini: "To je jedina organizaciona jedinica koja nikada ne prekida rad".\nStatistika, kaže, pokazuje da su od 10. do 14. januara imali 58 redovnih, a 47 hitnih operacija. Operacije su, pojasnio je, izvođene u skladu sa epidemiološkom situacijom.\n"Jedino se moglo desiti, ako je pacijent pozvan na operativni termin, i ako je imao pozitivan PCR test, nije mogao biti podvrgnut operativnom tretmanu", pojasnio je Terzić.\nTvrdi da nikad nijedna operacija nije obustavljena: "Svi maligni pacijenti sigurno su bili operisani i svi su dobili neophodnu medicinsku pomoć".\nGovoreći o listi čekanja za pregled, on kaže da je na Internoj klinici termin za endokrinološku ambulantu drugi, treći ili četvrti mjesec.\n"Na Ortopediji je to termin 24.01, Urološka 07.02, Neurohirurška 03.03. To su po meni neki optimalni datumi, gdje pacijent čeka mjesec do mjesec i po dana za redovni pregled. Sve što je hitno ide preko Urgentnog centra", pojasnio je Terzić.\nGovoreći o nasilnim upadima u KCCG, zamjenica direktorice Žanka Cerović kazala je da je i država prepoznala da je to opasna društvena anomalija i da mora da se tretira Krivičnim zakonikom.\n"U posljednjem, kratkom periodu, usvojena su dva zakona koja se tiču ljekara. Jedan je Zakon o zaradama u javnomo sektoru, a drugi zaštita ljekara prilikom pružanja ljekarske pomoći", podsjetila je Cerović.\nIstakla je da nasilni upadi utiču na rad ljekara, ali sada policija po službenoj dužnosti pokreće postupak protiv izgrednika.\nKCCG Žanka Cerović Zoran Terzić\nKCCG: Životno ugrožen jedan kovid pacijent\nPsihijatri pregledali skoro 4.000 pacijenata za tri mjeseca\n10:06 Ponudu Tivta predstavili u Kraljevu\n10:00 KCCG: Životno ugrožen jedan kovid pacijent\n09:43 Borba protiv korupcije povezana sa procesom pridruživanja EU\n09:29 "Nadam se da će posjeta zvaničnice UN razjasniti dezinformacije"\n09:11 Opasnost od majmunskih boginja mala, nema mjesta panici\n09:04 SAD hoće da vakcinišu kontakte oboljelih od majmunskih boginja\n08:50 Filipinski vođa ukorio Putina zbog ubistava civila\n08:17 Prvi slučaj majmunskih boginja u Sloveniji\n08:08 Nema potrebe za masovnom vakcinacijom zbog majmunskih boginja\n07:57 Aktere incidenta u Rožajama adekvatno kazniti\n07:13 Oproštajni špalir za Meteja Periša\n07:05 Rizik od širenja majmunskih boginja veoma nizak\n06:57 Ponovo se otvara avio linija Baku-Tivat\n06:51 Porodica Jasminka Šahovića još čeka odgovor\n06:41 Previše neradnih dana za turističku destinaciju\n06:33 Odbor o dokumentima Europola, Miloviću, Lazoviću...\n06:25 Sunčano, do 31 stepen\n23.05. Spriječen ulazak oko 600 migranata iz Turske


Niška televizija » U Niškoj Banji održano regionalno takmičenje organizacija Crvenog krsta (VIDEO)\nObjavljeno 20.06.2015. 16:37\nPreko dvadeset ekipa organizacija Crvenog krsta iz južne i jugoistočne Srbije takmičilo se u Niškoj Banji u međuregionalnom nadmetanju, za učešće u finalu republičkog takmičenja koje se održava sredinom septembra. Ekipama se pridružila i vojska Republike Srbije kao podrška, ali i GO Niška Banja koja se potrudila da jednodnevno takmičenje protekne u najboljem redu.\nPreko dvadeset ekipa, uvežbanih da što bolje odreaguju u kriznim situacijama predvodili su iskusni vodiči, a kako kažu, svima je cilj, da kući odnesu pobedu.\nU niškom Crvenom krstu ističu da je Niš po ko zna koji put pokazao da ima potencijala za ovakve vidove manifestacija, i da će se potruditi da svima pomogne u što većoj meri, ne bi li unapredili znanje koje već imaju.\nU GO Niška Banja navode da je ovo samo još jedan doakaz koliko ovde ima potencijala za razvoj turizma ali i međunarodnih takmičenja raznih vrsta.\nNakon međuregionalnih takmičenja,najbolje ekipe organizacija Crvenog krsta takmičiće se za prvo mesto već krajem leta, na republilokm takmičenjukoje će se održati u prestonici Srbije.


Vesti - TOKOM COVID 19 KRIZE PODRŠKA STIŽE U 8 PRIHVATNIH CENTARA\nTOKOM COVID 19 KRIZE PODRŠKA STIŽE U 8 PRIHVATNIH CENTARA\nBeograd, 15. 8. 2020. U okviru projekta Podrške potrebama migrantske populacije u suočavanju sa kovidom 19 u Srbiji Fondacija Ana i Vlade Divac je tokom prethodna četiri meseca obezbedila higijenska sredstva za mesečne potrebe 2.000 ljudi u 8 prihvatnih centara (Kranjača, Šid Stanica, Šid Adaševci, Preševo, Vranje, Subotica, Kikinda i Sombor).\nČetiri hiljade zaštitnih maski, koje su stigle do korisnika svih prihvatnih centara i lokalnog stanovništva, šili su migranti su prihvatnim centrima Šid Stanica, Krnjača i Bujanovac.\nVolonteri Fondacije su deci koja se nalaze u prihvatnim centrima držali online časove matematike, engleskog jezika i srpskog jezika.\nTrenutno u 16 prihvatnih centara u Srbiji boravi 4.250 migranata dok je u aprilu ove godine u centrima boravilo 8.900 migranata.\n“Lokalna udruženja i stanovništvo bilo je veoma zahvalno za maske koje su i dalje svima neophodne kako bi se zaštitili od koronavirusa. Drago nam je da deca mogu da imaju dodatne aktivnosti i sadržaje u centru, online časove i igre na otvorenom”, izjavio je Uroš Delić, menadžer projekta u Fondaciji Ana i Vlade Divac.\nU okviru istog projekta podeljeno je 250 porodičnih paketa sa društvenim igrama kao i lopte za rekreaciju na otvorenom u dva prihvatna centra - Krnjača i Šid Stanica u kojima borave porodice sa decom. Cilj je da se sportskim i zabavnim aktivnostima dani u centru učinine vedrijim za decu od kojih su pojedina godinama tu.\n“Mnogo mi znače ovi paketi, mogao sam sam da se igram i crtam sa drugovima. Imamo više utakmica i zabavu napolju”, rekao je je Abdulah (10) iz Sirije koji trenutno boravi u prihvatnom centru Krnjača.\nProjekat Podrške potrebama migrantske populacije u suočavanju sa kovidom 19 u Srbiji realizuje Fondacija Ana i Vlade Divac uz podršku Fondacija za otvoreno društvo (Open Society Foundations). Ukupna vrednost projekta je 100.000 dolara.